6 Kebaikan Bermain Air Untuk Kanak-Kanak. Biar Mereka Basah!

Kebaikan Bermain Air
Pernah lihat reaksi anak ketika mereka bermain air? Jangan kan di kolam renang atau pantai, di dalam bilik air sahaja pun anak kita sungguh gembira bermain air. Air sangat sinonim dengan kanak-kanak kerana air itu sejuk, mudah mengalir dan boleh digunakan dengan pelbagai cara.
Tahukah anda bahawa air bukan setakat boleh dibuat main begitu sahaja, tetapi air boleh dijadikan bahan permainan anak-anak bagi meransang skil serta tumbesaran anak-anak?

Saya akan kongsikan rahsia bermain air untuk anak-anak agar selepas ini kita tidak lagi marah-marah jika anak bermain air.

1. Anak kita adalah pemerhati yang hebat!
Anak-anak sebesar 2 hingga 6 tahun biasanya sangat teruja kepada sesuatu. Mereka mahu tahu apakah rasanya, bagaimanakah rupanya jika dipegang, bolehkah ia ditendang dan sebagainya. Benar, kita sangat marah saat anak membuatkan bilik air kita banjir.

Tahukah anda bahawa anak ini sedang mempelajari bahawa setiap yang berlaku ada sebab dan akibatnya (cause and effect). Oh, jika saya tutup lubang ini, air tidak boleh lalu. Maka, bilik air akan dipenuhi air!
Bermain air adalah gabungan pembelajaran yang berkesan dan menghiburkan. Ambil contoh air yang dipenuhi buih. Lihat korrdinasi mata anak-anak. Mereka belajar fokus dan dalam masa yang sama gembira dengan permainan air ini.
2. Air, skil bahasa dan komunikasi yang baik
Apabila anak bermain air, anak tidak akan bermain tanpa suara. Pasti dia akan bercakap dan berkomunikasi sambil bermain. “ Eh, buih lah!” “ Buih itu terbang tinggi.” Kita sebagai ibu bapa juga akan sentiasa berkomunikasi dengan anak semasa bermain. “ Wafi, hati-hati main air.”
Bukan sekadar bermain, anak mula mengumpul perbendaharaan kata. Skil bahasanya bertambah baik dan komunikasinya semakin lancar.
3. Air, matematik dan sains
Apakah kaitan air, matematik dan sains? Apabila anak adalah pemerhati yang baik dan bijak, dia akan sentiasa peka dengan keadaan sekelilingnya. Dia mula merasa sejuk atau panas air itu.
Di juga akan belajar menyukat air dengan menggunakan bekas yang besar kemudian memasukkannya pula ke dalam bekas yang kecil. Anak juga akan melihat ada benda yang terapung dan juga ada yang tenggelam. Ini semua adalah matematik dan sains yang dipelajari secara tidak lansung. Sungguh menakjubkan!
4. Air dan perkembangan fizikal
Bermain air dapat meransang perkembangan fizikalnya. Ketika bermain, semua anggota badan akan bergerak. Tangan akan menuang dan menyimbah air, kaki akan melangkah ke sana dan ke sini, kadangkala anak juga akan melompat sambil melihat percikan air yang mengujakan.
Dengan pergerakan besar ini, akan meransang pula perkembangan motor halusnya. Di masa hadapan, ia akan memudakan anak untuk memegang pensel dan meransangnya menulis dengan baik.
5. Air dan perkembangan kreatif
Apabila anak bermain air, dia sentiasa akan berfikir. Mungkin dia berimaginasi sedang menyiram pokok atau membasuh kereta. Ini sangat bagus untuk perkembangannya.
6. Air dan ketenangan
Air boleh menjadi satu benda yang menenangkan. Apabila anak mula buat hal, tidak dapat ditenangkan lagi, dan ibu bapa mati akal untuk menenangkannya, cuba mandikan anak itu. Mainlah bersama-samanya dan mula bercakap lembut dengannya. Ia akan membantu menenangkan dan sekali gus menjadikannya satu permainan untuk anak.
Akhir kata
Semoga panduan ini dapat memberikan manfaat kepada anda. Pastikan anak sentiasa berada dalam keadaan selamat ketika bermain air. Jika ada masa, ajar anak berenang kerana banyak faedahnya.
Waktu yang paling baik untuk mereka bermain adalah ketika kita sama-sama memanfaatkan waktu ini bersama. Bermain air cuma salah satu aktiviti sahaja, ada banyak lagi aktiviti yang boleh dilakukan dengan anak.
Main dan belajar bersama-sama!


Kebaikan Berpelukan Suami Isteri, Bukan Sekadar ‘Hint’ Nak Bersama Saja…

Pelukan merupakan satu perbuatan yang menyalurkan rasa ketenangan kepada penerima dan pemberi. Maka, tidak hairanlah ia menjadi salah satu cara untuk memujuk orang yang sedang bersedih.
Melalui perkongsian ilmu dari Doktor Zubaidi Haji Ahmad, hormon oxytocin dikeluarkan ketika berpelukan. Hormon ini merangsang hubungan yang erat bersama pasangan selain dengan anak-anak. Malah, ia juga menghalang pengeluaran hormon yang menyebabkan stress.

Baca juga: Apa Nak Buat Bila Hidup Dengan Pasangan Suka Menguji?- Dato’ Dr Fadzilah Kamsah
HORMON OXYTOCIN MENYUBURKAN KELUARGA BAHAGIA
Gambar hiasan: Instagram Riverflowstory.

Oxytocin adalah biokimia semula jadi dalam otak yang merangsangkan hubungan erat antara ibu-anak dan suami-isteri. Ia juga merangsangkan perasaan kasih sayang antara ayah kepada anak, dan menggalakkan suami untuk kekal setia pada isterinya.

Dalam kehidupan yang realiti, hormon oxytocin akan menyuburkan keluarga yang bahagia, tanpa perang mulut atau keganasan fizikal.
Hormon oxytocin dikeluarkan ketika berpelukan dan ia adalah sebahagian dari tindak balas seksual.
Oleh di kala ramai isteri yang sedang sedih minta dipeluk suami mereka, si suami membaca mesej yang salah. Mereka menyangka itu permintaan untuk melakukan hubungan jima’ dari si isteri.
BAGAIMANA UNTUK KESAN OXYTOCIN BILA DIKELUARKAN
Gambar hiasan: GenPI.co – Pixabay.
Secara fizikalnya, kita akan dapat menganggak apabila oxytocin dikeluarkan, dengan melihat perubahan wajah yang menyenangkan dan intonasi suara yang menjadi semakin lembut.
HORMON OXYTOCIN DAPAT MENGHALANG HORMON PENYEBAB STRESS
Oxytocin juga akan menghalang pengeluaran hormon yang menyebabkan stress iaitu hormon cortisol dan norepinephrine. Secara tidak langsung oxytocin akan mengurangkan risiko seseorang mengalami sakit jantung.
Ini bertepatan dengan banyak kaijan mendapati wanita yang tidak bahagia dalam perkahwinannya mempunyai risiko yang tinggi untuk mendapat penyakit jantung.
Sumber: Facebook Dr Zubaidi Hj Ahmad


Rupanya Biji Halba Boleh Bantu Masalah Diabetes & Kolesterol, Ini Caranya….

Penyakit diabetes dan masalah kolesterol tidak asing lagi dalam kalangan rakyat Malaysia. Penyakit diabetes sering dikaitkan dengan pengambilan gula secara berlebihan, cara pemakanan yang tidak dikawal serta tidak mengamalkan gaya hidup sihat.
Selain mengamalkan gaya hidup sihat, ramai yang tak tahu kebaikan biji halba iaitu boleh membantu masalah diabetes dan menurunkan kolesterol seperti perkongsian Dr Suri Roowi. Boleh amalkan, jom kita baca.

Baca juga: Pakar Kongsi Cara Bancuh Teh Hijau Untuk Turunkan Darah Tinggi, Berkesan!
KEBAIKAN BIJI HALBA YANG RAMAI TAK TAHU, RUGI TAK AMALKAN

Halba boleh membantu mengatasi masalah diabetes dan menurunkan kolesterol. Bahan berkhasiat utama dalam biji halba adalah 4-hidroksiisoleusin, trigonellin dan diosgenin.

Biji halba juga mengandungi 20 – 30% protein, 45 – 60% karbohidrat (terutamanya galactomannan) dan 5 – 10% lemak. Biji halba membantu menurunkan glukosa darah dalam kalangan pesakit diabetes jenis 2 terutamanya mild type 2 diabetes.
Pengambilan halba pada kadar 5 g/sehari lebih menampakkan kesan yang nyata. Walau bagaimanapun, jika dimakan bersama makanan berlemak contohnya yoghurt ianya tidak mampu menurunkan kolesterol (LDL) dan trigliserida (TG) darah.
Penggunaan biji halba dalam makanan seperti kari, yoghurt memberikan kesan yang tidak konsisten. Sebaliknya, serbuk halba lebih memberikan kesan apabila dibancuh bersama air panas.

Kajian juga menunjukkan halba boleh meningkatkan penghasilan susu ibu namun, penggunaan halba tidak disarankan untuk ibu-ibu mengandung kerana dikhuatiri boleh mengakibatkan keguguran.
Sumber: Facebook Dr Suri Roowi


Tak Payah Bazir Duit, Ini Cara Buat Baja Kulit Telur (Dan 5 Lagi Kelebihannya Untuk Tanaman)

“Baguslah buat baja organik, boleh suburkan tanaman, bebas bahan kimia. Tengok macam simple betul cara buat baja kulit telur. Nak cubalah!”
Bagi yang minat berkebun di rumah, lepas ni bolehlah kita simpan kulit telur tu setiap kali lepas memasak.

Sebabnya kulit telur ni kaya dengan kalsium yang boleh menyuburkan tanaman.
Menurut ahli botani, tumbuhan seperti tomato, lada dan terung khususnya amat sukakan baja kulit telur ini.

Selain itu, brokoli, bayam dan kebanyakan tanaman lain juga dapat memanfaatkan kalsium tambahan melalui baja kulit telur.

5 Kelebihan & Kebaikan Baja Kulit Telur Untuk Tanaman
Antara kelebihan baja kulit telur adalah:

Kulit telur kaya dengan kalsium yang berubah menjadi kalsium karbonat dan berfungsi meningkatkan pertumbuhan tanaman.
Kalsium penting untuk membina “tulang” yang sihat pada dinding sel tumbuhan.
Kajian menunjukkan kalsium dari kulit telur boleh mengurangkan keasidan tanah dan menjadikannya medium yang baik untuk pertumbuhan optimum bagi tanaman.
Kalsium tambahan dapat membantu mencegah blossom-end rot (*rujuk gambar).
Baja kulit telur sangat sesuai untuk tanaman kerana ia adalah salah satu bahan mesra alam yang
tidak mengandungi kesan berbahaya kepada alam sekitar seperti sesetengah baja kimia.

Contoh blossom-end rot pada buah tomato. / Foto Kredit: gardenersworld.com
Wah, ada banyak kelebihan baja kulit telur kan?
Jom kita tengok cara buat baja kulit telur untuk tanaman yang dikongsikan oleh Angah Dira di bawah ini.
Cara Buat Baja Kulit Telur
Assalamualaikum..
Di sini saya nak kongsi sedikit ilmu.
Nampak tak kulit telur di dalam gambar di bawah?
Selepas kita guna telur, kulitnya kita boleh buat baja tau.
Jangan terus buang kulitnya kerana kulit telur boleh dijadikan baja organik / baja buatan kita sendiri.
Tak perlu buang duit beli baja di kedai kerana kita boleh kitar semula bahan-bahan yang berada di rumah saja.
Kebaikannya elok untuk kesuburan pada pokok dan pokok kita jadi lebih sihat..Ya..Sebagai baja..!
Ada juga yang kata ia boleh jadi penyembuh dari hama tanah.
Apapun, baja kulit telur ni memang jimat dan mudah je nak buat.
Ikuti langkah-langkah cara membuat baja di bawah ya kawan-kawan..
1. Simpan Kulit Telur
Selepas kita gunakan telur, kita kumpulkan kulit telur dalam satu bekas / tempat.
Ini kulit telur yang saya dah kumpulkan ya kawan-kawan.

2. Ramas & Hancurkan
Kita ramas-ramaskan kulit telor seperti di dalam gambar ini ya kawan-kawan.
Ramas sehingga hancur ya seperti di dalam gambar ini.

3. Sangai
Selepas di ramas-ramas, masukkan ke dalam kuali dan goreng sehingga kekuningan.
Kita sangai (goreng tanpa minyak) ya.

4. Kisar
Selepas di goreng, kisar sehingga halus.
Kut-kut kalau ada yang kata nanti blender berbau lepas kisar kulit telur ni, petuanya kisar beras sehingga halus, lepas tu bilas dengan air suam.
In sha allah… Akan hilang bau pada blender.

5. Tabur & Gembur
Taburkan pada pokok seperti di dalam gambar ni.

Selepas di taburkan serbuk kulit telur, gemburkan tanah.
Dan siram pokok tersebut.

Siap dah baja kulit telur.
Mudah kan?
Lepas ni jangan buang kulit telur yang dah dipakai tu tau. Boleh kita manfaatkan untuk tanaman dan tengoklah hasilnya nanti.
Selamat mencuba ya kawan-kawan.
*Cara buat baja kulit telur ini dikongsikan oleh Angah Dira menerusi Facebook. Ia telah disunting dan diterbitkan semula dengan kebenaran. Untuk maklumat lanjut dan sebarang pertanyaan, sila rujuk posting asal beliau di SINI.


Rupanya Cincau Pun Beri Kebaikan Pada Kesihatan, Dah Tahu Mesti Tiap Hari Bercincau!

Air cincau sering sahaja menjadi pilihan utama masyarakat Malaysia kerana ia tidak leceh untuk disediakan. Malah, ia juga enak dibuat minuman tanpa campuran perisa air lain. Tapi, tahukah anda sebenarnya terdapat beberapa kebaikan cincau kepada kesihatan tubuh badan manusia?
Melalui perkongsian dari Public Health Malaysia, antara manfaat cincau adalah mempunyai fungsi antioksidan, kurang kalori dan sebagainya. Nak tahu manfaat yang lain kenalah baca di bawah. Selamat bercincau!

Baca juga: Ohhh! Rupanya Ada 7 Bentuk Bebird Lelaki, Jadi Anda Yang Mana Satu?
KEBAIKAN CINCAU

Dah lama tak dengar pantun pergi ke kedai membeli cincau. Nak berbuka ini tahu tak ada satu minuman sedap dan sihat yang ramai tak tahu iaitu AIR CINCAU!

Cincau mempunyai fungsi antioksidan, kurang kalori dan tinggi serat tau. Super! Belajar sesuatu? Kongsikan pada yang lain.
Ohhh untuk manfaat, kurangkan gula ya!
ANTARA 6 KEBAIKAN CINCAU YANG PERLU ANDA TAHU
Sementara itu, melalui laman web Health Talks, terdapat 6 manfaat dari cincau yang telah diperincikan. Antaranya adalah membantu sistem pencernaan dan sebagainya.

1. MEMBANTU SISTEM PENCERNAAN
Cincau membantu sistem pencernaan berfungsi pada tahap optimum kerana sebatian gula dalam tumbuhan ini mempunyai keupayaan untuk melawan bakteria yang menyebabkan sakit perut. Daun cincau mempunyai beberapa sebatian alkaloid yang mengandungi sejumlah besar vitamin B dan C.
Apabila dimakan, gabungan kedua-dua vitamin ini sangat berkesan dalam mencegah cirit-birit. Selain itu, kandungan serat dalam cincau membantu membersihkan saluran penghadaman, dengan itu mengurangkan sakit perut akibat pedih ulu hati dan sembelit.
2. BANTU MENURUNKAN BERAT BADAN
Cincau mengandungi banyak nutrien yang bermanfaat, termasuk vitamin A, B1, C dan kalsium, fosforus, karbohidrat tetapi rendah kalori. Semua ini sangat sesuai untuk diet penurunan berat badan anda.
Diet tinggi serat diketahui membantu dalam penurunan berat badan dengan menghalang diri daripada selalu mengalami rasa lapar dan dengan itu mengurangkan makan berlebihan.
3. MENCEGAH KANSER
Cincau mengandungi antioksidan seperti sebatian isokandrodendrin dan S-S tetandrin yang mujarab dalam menghapuskan sel tumor dalam hati, buah pinggang, paru-paru, payudara dan kanser serviks.
Oleh itu, pengambilan cincau dalam serbuk atau minuman menjadikannya penawar yang berkesan untuk pencegahan kanser.
4. MENCEGAH KENCING MANIS
Cincau mengandungi bisbenzilsokuinolin dan sebatian klorofil yang boleh mengawal paras gula darah tinggi pesakit diabetes. Kedua-dua sebatian ini memastikan gula yang terdapat dalam cincau tidak menyebabkan sebarang bentuk kenaikan insulin.
5. MERAWAT DEMAM & SAKIT TEKAK
Cincau adalah salah satu ubat sejuk untuk demam dan sakit tekak kerana ia mengandungi nutrien seperti alkaloid, flavonoid, saponin, tendradin, dan kardioplegikum serta vitamin A dan B.
Sebatian anti-toksin ini lebih daripada mampu merawat gejala demam.
6. MEMPERCEPATKAN PERGERAKAN USUS
Dua elemen paling asas untuk pencernaan yang sihat ialah air dan serat. Kekurangan cecair dalam badan boleh menjejaskan keseimbangan air dan menyebabkan pembuangan najis menjadi sukar.
Serat dan air dalam cincau pada asasnya membantu menyalurkan makanan melalui saluran penghadam   andengan lancar untuk pencernaan yang sihat dan memudahkan pembuangan air besar.
KESIMPULAN
Cincau bukan sahaja memberikan banyak manfaat kesihatan, tetapi ia juga merupakan minuman yang lazat dan menyegarkan apabila ia dihidangkan dalam keadaan sejuk.
Walau bagaimanapun, berhati-hati untuk tidak menambah terlalu banyak gula untuk menyekat rasa pahitnya kerana ini hanya akan menimbulkan masalah kesihatan dan bukannya menghalangnya.
Selamat bercincau!
Sumber: Facebook Public Health Malaysia / Health Talks


Elak Anak Asyik Mengantuk Bila Ke Sekolah, Rupanya Boleh Amalkan Makan Epal Merah

“Ala, mengantuknya nak pergi sekolah..”
Itulah ungkapan yang sering keluar daripada mulut anak terutama ketika sekolah rendah kerana tidak mahu bangun ke sekolah akibat terlalu mengantuk.

Untuk mengelakkan anak-anak tidak mengantuk bangun ke sekolah, ibu bapa boleh cuba cara yang dikongsikan oleh Puan Ainini Zainal di laman Facebooknya iaitu dengan memberi epal merah.
Baca juga: ‘Asyik Garu Je..’- Doktor Kongsi Cara Rawat & Cegah Masalah Cacing Si Anak

ELAK ANAK ASYIK MENGANTUK BILA KE SEKOLAH, BOLEH AMALKAN MAKAN EPAL

Anak-anak tak perlukan kafein daripada minuman kopi dan sebagainya untuk bagi mereka segar nak ke sekolah. Bagi mereka epal. Epal merah. Yang hijau kurang sesuai untuk perut anak.
Epal adalah caffeine-free, ia mempunyai natural sugar yang memberikan kesan serupa seperti kafein pada badan. Khasiat vitamin daripada epal akan bertindak sebagai bahan yang akan ‘stimulate’ badan anak untuk segar dan tak buat mereka mudah mengantuk.
Lebih kurang 13g natural sugar ini, tidak seperti kafein, yang biasanya akan mencetuskan isu seperti mood swings atau anxiety bagi sesetengah yang mengambil kopi. It’s an apple with lots of goodness.

Badan anak rasa bertenaga sebab tenaga daripada natural glucose tu dan ia dihadamkan dengan baik di samping baik untuk sel sel badan anak.
Sistem penghadaman anak juga lebih sihat dengan pengambilan epal pada waktu pagi. Antara contoh menu epal yang lain untuk anak selain daripada makan begitu terus sebiji:

– Makan bersama homemade Granola, potong kecil dan hidangkan bersama.
– Makan bersama overnight oat.
– Cincang dan curahkan sedikit madu dan taburkan Chia Seeds.
– Jadikan Apple Pancake dan serve sekali bersama hirisan epal fresh sama.
– Jadikan smoothie.

Epal kaya nutrien, vitamin, phytonutrients, antioksidan dan serat yang membantu badan kekal cergas. Nak jadikan epal sarapan setiap hari pun bagus sangat, sebab ia ada lebih kurang 90 kalori (kalau saiz sederhana) dan sangat sesuai dijadikan sarapan sebelum ke sekolah.
Sumber: Facebook Ainini Zainal


Rupanya Ini 5 Sebab ‘Green Tea’ Boleh Buat Kita Cepat Kurus! (Dan 11 Lagi Kebaikan Teh Hijau)

“Orang kata kalau minum teh hijau ni boleh kurus. Betul ke?”
Kalau korang perasan, ramai orang yang dalam misi untuk kurus biasanya akan minum teh hijau aka green tea.

Walaupun ia popular sebagai minuman diet, sebenarnya teh hijau ni telah digunakan secara tradisional terutamanya oleh orang Cina sejak dahulu lagi untuk tujuan kesihatan.
So, sebenarnya bagaimana teh hijau ni boleh membantu seseorang untuk kurus?

Jom kita fahamkan lebih lanjut tentang kebaikan teh hijau ini.

5 Kebaikan Teh Hijau Untuk Diet & Kuruskan Badan – Berdasarkan Kajian
Teh hijau dibuat dari daun tanaman camellia sinensis.
Daunnya dipetik, dilayukan sedikit, kemudian segera dimasak untuk mengekalkan kualiti hijau dan mencegah pengoksidaan.
Hasil daripada kaedah ini, teh hijau mempunyai kepekatan klorofil, polifenol, dan antioksidan yang jauh lebih tinggi daripada jenis teh lain.
Menurut Healthline.com, ini adalah antara sebab bagaimana teh hijau boleh membantu kita untuk turunkan berat badan.
1. Teh Hijau Mengandungi Bahan Yang Membantu Turunkan Berat Badan
Daun teh hijau mengandungi pelbagai kompaun yang bermanfaat untuk tubuh, termasuklah untuk membantu menurunkan berat badan.
Salah satu komponen utama dalam teh hijau adalah kafein, di mana kafein telah dibuktikan dapat membantu pembakaran lemak dan meningkatkan prestasi senaman dalam banyak kajian.
Kajian juga menunjukkan bahawa minum secawan teh hijau meningkatkan jumlah antioksidan dalam aliran darah.
Salah satu komponen penting dalam antioksidan ini adalah epigallocatechin gallate (EGCG), iaitu sejenis bahan yang dapat meningkatkan metabolisme.
http://www.stylecraze.com/
2. Teh Hijau Mampu Memecahkan Lemak
Untuk membakar lemak, badan kita mesti memecahkannya terlebih dahulu di dalam sel lemak dan kemudian memindahkannya ke dalam aliran darah.
Kajian menunjukkan bahawa sebatian aktif dalam teh hijau dapat membantu proses ini dengan meningkatkan kesan beberapa hormon pembakar lemak, seperti norepinephrine (noradrenaline).
Antioksidan utama dalam teh, iaitu EGCG tadi, dapat membantu menghambat enzim yang memecah hormon norepinephrine ini.
Apabila enzim ini dihambat, jumlah norepinephrinemeningkat, lalu mendorong pemecahan lemak.
Oleh sebab itu, lebih sel lemak yang dipecahkan, kemudian dilepaskan ke aliran darah untuk digunakan sebagai tenaga oleh sel seperti sel otot.
[ Baca juga : Badan ‘Naik’ Bukan Sebab Bahagia, Tapi Sebenarnya Stres. Ini 6 Buktinya ]

3. Teh Hijau Meningkatkan Pembakaran Lemak
Kalau korang perasan, banyak produk dan suplemen pembakar lemak menggunakan kelebihan teh hijau sebagai salah satu bahan istimewanya.
Ini kerana ekstrak teh hijau telah berulang kali dikaitkan dengan peningkatan pembakaran lemak, terutama semasa bersenam.
Dalam sebuah kajian, lelaki yang mengambil ekstrak teh hijau sebelum bersenam membakar lemak 17% lebih banyak daripada lelaki yang tidak mengambil makanan tambahan. Kajian menunjukkan bahawa khasiat teh hijau dapat meningkatkan kesan pembakaran lemak melalui senaman.
Kajian-kajian lain juga mendapati catechins dan EGCG yang terdapat dalam teh hijau mampu meningkatkan pembakaran lemak, baik semasa bersenam mahupun dalam keadaan rehat sera membantu penurunan lemak dalam jangka masa panjang.
Foto Kredit: berkeleywellness.com
4. Teh Hijau Meningkatkan Kadar Metabolisme Tubuh
Tahu tak, sebenarnya sama ada kita sedang tidur atau duduk, sel kita menjalankan berjuta-juta fungsi yang memerlukan tenaga dan ini bermaksud badan kita sentiasa membakar kalori.
Beberapa kajian menunjukkan bahawa pengambilan ekstrak teh hijau atau suplemen EGCG dapat membuatkan tubuh kita membakar lebih banyak kalori – walaupun pada waktu rehat.
Beberapa bukti turut menunjukkan bahawa kesan peningkatan metabolisme berterusan dalam jangka masa panjang.
Dalam satu kajian pada 60 individu gemuk, mereka yang mengambil ekstrak teh hijau kehilangan 7.3 paun lebih banyak (3.3 kg) dan membakar 183 lebih banyak kalori sehari selepas 3 bulan mengamalkannya, berbanding mereka yang tidak mengambil ekstrak tersebut.
Namun, perlu diingat bahawa tidak semua kajian menunjukkan bahawa ekstrak teh hijau meningkatkan metabolisme. Kesannya mungkin bergantung pada individu.
http://frompaintowellness.com/
5. Teh Hijau Membantu Mengawal Selera Makan
Salah satu kelebihan teh hijau adalah ia dapat membantu mengurangkan selera makan.
Mungkin disebabkan rasanya yang pahit, ia tidak memberi kesan ketagihan atau cravings seperti mana minuman manis yang lain.
Oleh sebab itu, seseorang mampu mengawal selera makan apabila menukar minuman manis dengan teh hijau tanpa gula.
[Baca juga : 9 Sebab Kita Rasa Tak Kenyang Dan Asyik Nak Mengunyah ]

Lain-lain Khasiat dan Kelebihan Green Tea
Antara lain-lain kelebihan teh hijau adalah:

Mengandungi Antioksidan
Teh hijau mengandungi antioksidan polifenol yang mencegah penuaan pramatang.
Antioksidan ini juga secara proaktif melindungi sel dari kerosakan yang boleh menyebabkan sejumlah penyakit kronik, menjadikannya makanan yang menawarkan perlindungan kesihatan yang luas.
Melindungi Daripada Kanser
Tumbuhan ini melindungi daripada kerosakan yang dapat membantu pertumbuhan sel yang tidak terkawal, yang menyebabkan mutasi barah. Kesan anti-angiogenesis yang membantu mencegah penambahan lemak juga berfungsi untuk menyekat barah daripada merebak.
Membantu Mengawal Dan Mencegah Diabetes
Kajian mendapati teh hijau dapat membantu mengurangkan kadar gula dalam darah dan kepekaan insulin pada manusia.
Meningkatkan Ketumpatan Tulang
Antioksidan dalam teh hijau terbukti melindungi kehilangan kekuatan tulang dan mengurangkan risiko patah tulang. Kajian mendapati bahawa pengambilan teh hijau memberi manfaat kepada kesihatan tulang dengan meningkatkan kekuatan dan kualiti tulang.
Dikaitkan Dengan Umur Yang Panjang
Sel peminum teh hijau didapati mempunyai usia biologi yang lebih muda daripada yang tidak minum, iaitu sekitar lima tahun. Penyelidikan di Jepun juga menunjukkan bahawa peminum teh hijau hidup lebih lama.
Membantu Kesihatan Jantung
Teh hijau terbukti dapat melindungi jantung dengan mengurangi kolesterol total, LDL “buruk”, tekanan darah, dan trigliserida. Ia juga mencegah pengoksidaan LDL, proses yang mencetuskan kesan yang menyumbang kepada pengerasan arteri dan penyakit jantung. Pengambilan minuman yang lebih tinggi juga dikaitkan dengan risiko strok yang lebih rendah.
Ritual Santai
Menghirup teh membantu anda berehat. Bahan kimia semula jadi yang disebut theanine yang terdapat dalam teh hijau dapat memberikan kesan yang menenangkan.
Mencegah Alzheimer dan Parkinson
Teh hijau dikatakan dapat menunda kemerosotan sel otak yang disebabkan oleh Alzheimer dan Parkinson. Kajian yang dilakukan menunjukkan bahawa teh hijau melindungi sel otak daripada mati dan memulihkan sel otak yang rosak.
Mencegah Kerosakan Gigi
Kajian menunjukkan bahawa antioksidan kimia catechin dalam teh dapat memusnahkan bakteria dan virus yang menyebabkan jangkitan tekak, karies gigi dan masalah pergigian lain.
Bersifat Anti-virus & Anti-bakteria
Catechin dalam teh juga adalah agen antibakteria dan antivirus yang kuat yang menjadikannya berkesan untuk merawat penyakit dari selesema hingga barah. Dalam beberapa kajian teh hijau telah terbukti menghalang penyebaran banyak penyakit.
Mengurangkan Kadar Kolesterol
Teh hijau dapat mengurangkan kolesterol tidak baik dalam darah dan menambahbaikkan nisbah kolesterol baik dan tidak baik.

Banyaknya Manfaat Teh Hijau Kan?
Memang banyak betul kelebihan teh hijau untuk diet dan untuk kesihatan secara umumnya.
Walau bagaimanapun, kebaikan teh hijau hanya akan bermanfaat apabila anda juga mengamalkan kaedah penurunan berat badan yang sihat tau.
Khasiat teh hijau yang digunakan bersama kaedah ini dapat meningkatkan hasil positifnya.
Jadi, bersenamlah secara teratur dan makan makanan yang sihat dengan banyak sayur-sayuran kerana ini adalah strategi penurunan berat badan yang sangat berkesan!


Kebaikan Halia Atasi 7 Masalah Kesihatan Ini Pada Anak Kecil. Cubalah!

“Mak tengok anak Su yang bongsu asyik tak sihat sahaja. Kalau tak selesema, batuk. Su ada cuba kasi Lin makan halia tak? Kalau belum, hiris halia halus-halus masukkan dalam bubur dan kasi Lin makan. Nanti, hilang semua selesema dan batuk. Lagipun Lin sudah nak masuk setahun, boleh makan halia.”
Ishh biar benar nak kasi anak kecil makan halia. Pedas tu. Orang dewasa bolehlah lagi tahan pedas halia. Adakah bayi turut mendapat kebaikan halia seperti orang dewasa?

Halia sebenarnya bukan sahaja beri kebaikan pada orang dewasa malah bayi seawal berusia lebih lapan bulan yang memakannya membantu meningkatkan kesihatan tubuh badan.
Foto Kredit: draxe.com

7 Kebaikan Halia Pada Anak Kecil
1. Rawat masalah penghadaman
Halia membantu memudahkan pencernaan makanan selain mengurangkan kembung perut yang sering dialami oleh anak kecil.

Malah, penggunaan sedikit halia dalam makanan seperti sup mampu menaikkan lagi aroma dan meningkatkan selera makan.
2. Bantu atasi masalah sembelit
Jika anak susah buang air besar, masukkan hirisan halia ke dalam makanannya seperti bubur ayam. Ia akan melawaskan semula pembuangan air.
Foto Kredit: Lifepressmagazin.com

3. Kurangkan rasa mual dan muntah
Bila nampak anak ada simptom muntah-muntah namun, beri anak makan hirisan halia dalam jumlah yang kecil. Ia membantu mengurangkan gesa untuk muntah.
4. Legakan sakit perut
Memang selalu kita dengar halia dapat melegakan angin dalam badan. Ia juga bertindak sama untuk anak kecil.
Suku sudu jus halia segar sudah mampu melegakan sakit perut anak.
Lebih sedap jika anda mencampurkan halia ke dalam minuman seperti jus lemon atau teh.
Foto Kredit: davidwolfe.com
5. Ubati ulser gastrik
Anak kecil mudah terkena ulser gastrik yang disebabkan oleh asid perut kerana sistem imunisasinya masih lemah dan tidak berupaya menangkis asid. Dengan makan halia dapat membantu mengatasi ulser gastrik.
6. Hilangkan selesema
Rebus halia dan sejukkan. Beri minum air halia pada anak yang selesema. Pasti selesema anak akan berkurangan.
Pastikan anda merasanya terlebih dahulu supaya ia tidak terlalu pahit. Anda juga boleh manambahkan sesudu madu asli untuk anak berusia 1 tahun ke atas.
Foto Kredit: mamanja.ru
7. Redakan batuk
Batuk yang berlanjutan boleh mencederakan paru-paru anak apatah lagi paru-paru mereka masih kecil ditakuti boleh menjejaskan sistem pernafasan.
Campurkan satu sudu jus halia segar bersama biji halba dan beri anak minum untuk meredakan batuk.
Meskipun kebaikan halia memanfaatkan anak kecil,
Pastikan halia diberi dalam kuantiti yang kecil. Takut jika berlebihan boleh membawa kemudaratan.


Kebaikan Hempedu Bumi Herba Paling Pahit, Rawat Pelbagai Penyakit!

Hempedu bumi atau nama saintifiknya adalah Andrographis paniculata (Green Chiretta) diklasifikasikan sebagai herba paling pahit atau ‘King of Bitter’ dan sering digunakan dalam perubatan tradisional Melayu, Cina dan India.
Hempedu bumi dapat memberi banyak kebaikan dan kegunaan untuk kesihatan diri. Antaranya ialah penduduk Asia menggunakan hempedu bumi untuk merawat masalah berkaitan penghadaman, pernafasan, demam, batuk dan penyakit berjangkit.

Baca juga: Rupanya Biji Halba Boleh Bantu Masalah Diabetes & Kolestrol, Ini Caranya….
KEBAIKAN HEMPEDU BUMI HERBA PALING PAHIT

Hal ini sama seperti penerangan yang dikongsi oleh Dr Suri Roowi di laman Facebooknya di mana beliau menjelaskan hempedu bumi mampu membantu mengurangkan suhu badan akibat jangkitan bakteria dan juga virus. Rugi kalau tak cuba.

Hempedu bumi sebagai ubat demam akibat virus? Di China, kajian yang dilakukan di Sichuan Traditional Medicine Research Institution mendapati bahawa Hempedu Bumi boleh bantu kurangkan suhu badan yang disebabkan oleh jangkitan bakteria dan virus.
70 daripada 84 pesakit yang menggambil Hempedu Bumi mencapai suhu badan normal dalam tempoh 48 jam. Pada tahun 1972, penyelidik dari Institut Penyelidikan Herbal China juga gunakan Hempedu Bumi untuk merawat 24 kes jangkitan saluran pernafasan seperti tonsilitis akiut dan bronkitis.

Hasil kajian menunjukkan Hempedu Bumi lebih baik berbanding rifampin (antibiotik). Hempedu Bumi juga boleh digunakan untuk masalah batuk dan sakit tekak
1 atau 2 helai daun Hempedu Bumi, direndam dalam segelas air panas dan diminum bila suam boleh bantu kurangkan demam
hempedu bumi boleh bantu kurangkan sakit tekak.

Selain itu, daun Hempedu Bumi ini juga boleh merawat luka dengan cara menumbuk lumat daun tersebut dan meletakkannya pada luka terutamanya pada luka gigitan ular dan sengatan serangga.
Bagi anda penghidap penyakit darah tinggi dan kencing manis, boleh menggunakan air rebus Hempedu Bumi untuk merawatnya. Ini kerana bahan kimia tumbuhan ini dipercayai boleh memecahkan molekul lemak yang ada di sekeliling salur darah yang tersumbat.
*Jadi, lepas ini boleh la tanam satu di rumah. Tak rugi pun. Betul tak?
Sumber: MyHealth & Facebook Dr Suri Roowi


Bukan ‘Loser’, Tapi Ini Kekuatan Luarbiasa Orang Yang ‘Single’ & Hidup Sendiri – Pakar Psikologi

Sesetengah orang lebih memilih untuk hidup bersendirian. Ia bukanlah sesuatu yang memalukan.
Cara hidup solo juga semakin mendapat tempat bagi yang lebih memilih untuk hidup berdikari termasuk wanita.

Dalam waktu pandemik ini, semakin ramai yang terpaksa tinggal bersendirian.
Namun, hidup bersendirian juga ada kebaikannya dari segi psikologi.

Menurut artikel dari Psychology Today, cara hidup solo dapat membantu seseorang untuk membina personaliti menarik yang sangat unik.

Jom kita kenali ciri-ciri menarik bagi orang yang memilih untuk hidup bersendirian.
Kelebihan Orang Yang ‘Single’ & Tak Kisah Hidup Sendiri
1.  Cenderung Bersikap Extrovert Dan Bersikap Lebih Peramah
Berbanding dengan orang yang takut untuk hidup ‘single’, orang yang selesa hidup bersendirian biasanya memiliki sikap extrovert. Mereka didapati lebih peramah dan mudah didekati.
Secara purata, kajian mendapati orang ‘single’ cenderung untuk mempunyai lebih ramai kawan berbanding dengan orang yang sudah berkahwin.
Mereka juga sangat menghargai nilai hubungan dengan rakan-rakan, keluarga dan jiran terdekat.

2.  Mempunyai Hati Yang Lebih Kental
Kita biasanya menganggap orang ‘single’ mudah stres dan cepat sedih kerana selalu bersendirian. Namun, disebabkan sudah biasa hidup solo, golongan ini tidak mudah sedih jika dikecewakan.
Satu lagi personaliti menarik yang sentiasa ditunjukkan oleh golongan yang selesa hidup ‘single’ ini ialah hatinya yang cukup kental.
Walaupun sentiasa menghabiskan masa berseorangan, mereka jarang berasa sunyi atau tertekan. Mereka juga sangat menghargai waktu yang dihabiskan bersendirian.

3. Sentiasa Berfikiran Terbuka
Orang yang selesa hidup sendirian tidak semestinya berfikiran sempit, atau cepat naik angin. Menurut kajian, golongan ini lebih cenderung untuk berfikiran terbuka. Sikap keterbukaan ini juga membuatkan mereka mudah untuk menerima pendapat orang lain.

Kredit Foto : thedailymeal.com
4. Bijak Dalam Membuat Keputusan
Disebabkan gaya hidup bersendirian, setiap keputusan yang dibuat akan memberikan kesan besar kepada diri sendiri. Oleh itu, golongan ini biasanya amat teliti dalam membuat keputusan.
Mereka lebih berhati-hati dan berfikir masak-masak dahulu sebelum membuat pilihan.

5. Memiliki Standard Tersendiri Dalam Bab Hubungan
Memang tidak dinafikan orang yang sudah biasa hidup bersendirian sukar untuk memulakan hubungan baru.
Bukannya sebab trauma dengan hubungan lepas, tetapi golongan ini lebih mementingkan hubungan yang berkualiti dan mempunyai standard tersendiri dalam hubungan.
Golongan ini juga tidak takut untuk memutuskan hubungan jika ia tidak berpuas hati dengan pasangan.
Mereka juga jarang terpengaruh dengan pendapat orang lain jika berkaitan dengan hal peribadi.

Kesan Positif Hidup Bersendirian
Bagi yang tidak pernah tinggal bersendirian sebelum ini, anda mungkin memerlukan masa untuk menyesuaikan diri.
Jika anda sudah biasa, anda pasti dapat merasakan pelbagai kesan positif bagi yang tinggal bersendirian.
Antaranya ialah :
1. Dapat Refleksi Diri Dan Fahami Emosi Sendiri Dengan Lebih Baik
Disebabkan terlalu sibuk menjalani kehidupan, masa berjalan terlalu pantas sehingga kita tiada masa untuk diri sendiri. Anda boleh gunakan peluang berseorangan ini untuk refleksi diri dan fokus kepada kesihatan mental anda.
Dengan bersedirian, anda juga berpeluang untuk memahami diri sendiri dengan lebih dekat.
Apa yang menggembirakan, menyedihkan, dan merunsingkan anda? Dengan mengenali emosi diri, anda dapat mengawal perasaan dengan lebih mudah pada masa akan datang.
2.  Dapat Menjadi Lebih Produktif
Bekerja di pejabat dengan rakan sekepala memang seronok, namun ia juga boleh memberi kesan kepada tahap produktiviti anda. Pada waktu pandemik ini, ramai juga yang terpaksa bekerja bersendirian di rumah.
Dengan ruang dan masa anda sendiri, anda boleh menjadi lebih produktif dalam bekerja kerana kurang gangguan. anda juga dapat bekerja dengan lebih selesa dengan persekitaran yang lebih peribadi.
3.  Tidak Perlu Fokus Untuk Menggembirakan Orang Lain
Kadang-kala, sesetengah hubungan memerlukan komitmen yang tinggi supaya terus kukuh. Bila anda bersendirian, anda tidak perlu terlalu fokus untuk menggembirakan orang lain.
Kita juga tidak perlu lagi bergantung kepada orang lain untuk memberikan pendapat.
Cara hidup bersendirian ini juga memberi peluang kepada anda untuk percaya kepada naluri sendiri dan membuat keputusan tanpa memerlukan pendapat orang lain.
Dalam cara seseorang menjalani kehidupan, tiada yang benar atau salah. Mungkin orang ‘single’ nampak kesunyian, namun cara hidup solo juga ada sisi baiknya.
Mereka dapat fokus kepada diri sendiri di samping membina personaliti unik yang hanya boleh didapati apabila hidup berseorangan.
Mereka juga dapat fokus dalam mengutamakan emosi sendiri dan dapat menjadi lebih produktif dalam bekerja.

Jadi, Tak Perlu Malu Jika Masih Single!
Jadi, jangan berasa malu atau sedih jika jodoh anda masih belum sampai.
Dengan pengalaman anda hidup bersendiri, mudah-mudahan pengalaman yang anda bakal lalui akan memberi kekuatan dan pemilihan yang lebih tepat dalam berpasangan.
Sumber rujukan:

https://www.psychologytoday.com/us/blog/living-single/201706/the-badass-personalities-people-who-being-alone
https://awarenessact.com/researcher-sugges-people-who-like-to-be-alone-are-pretty-badass/
https://www.lifehack.org/articles/communication/when-you-start-enjoy-being-alone-these-10-things-will-happen.html


Jangan Geli Nak Makan, Ini 5 Khasiat Sup Kaki Ayam Untuk Anak & Seisi Keluarga

Korang selalu tak makan kaki ayam? Mesti ada yang suka sangat dan ada yang tak suka dan buang je bahagian ni masa siang ayam tu kan?
Tahu tak, walaupun harga kaki ayam ni dijual murah dan dianggap ‘lebihan’, tapi mungkin tak ramai sedar bahawa secara saintifiknya kaki ayam mengandungi banyak nutrien yang amat hebat untuk semua, termasuklah anak-anak kita.

Nutrien Yang Terkandung Dalam Kaki Ayam
Berikut adalah senarai nutrien yang terdapat dalam bahagian ayam ini.

13 mg choline
4 g karbohidrat
Tenaga 150 kcal
Asid lemak 187 mg omega-3
100 UI vitamin A
19 g protein
Asid lemak 2571 mg omega-6
8 g lemak
83 mg phosphor
86 mg folat
88 mg kalsium

Foto Kredit: seriouseats.com

5 Khasiat Kaki Ayam Untuk Anak-anak
1. Sumber Kolagen Semulajadi
Menurut satu kajian di Universiti Taiwan, kaki ayam adalah sumber kolagen yang hebat, murah dan mudah didapati.

Kita sedia maklum bahawa kolagen boleh membantu meremajakan kulit.
Selain membantu regenerasi sel dalam memberi kulit yang cantik, kolagen juga memiliki pelbagai fungsi dalam meningkatkan kesihatan tubuh.
Foto Kredit: depositphotos.com
2. Menu Ideal Ketika Demam
Ramai yang jadikan kaki ayam sebagai broth atau sup yang direneh lama bagi mengeluarkan khasiat dalam tulangnya.
Menurut penelitian, proses pemulihan seperti penyembuhan luka atau demam boleh berlaku lebih cepat dengan makan lebih banyak sup kaki ayam.
Ini kerana kaki ayam memiliki nutrisi yang lengkap untuk memperbaiki sistem imun dan meningkatkan kesihatan keseluruhan.
Anak-anak juga kurang terdedah kepada penyakit atau jangkitan.
Foto Kredit: romper.com
3. Membantu Melegakan Sembelit
Di samping itu, pengambilan sup kaki ayam boleh mengeluarkan toksin yang terperangkap dalam badan anda.
Oleh itu, jika anak anda mengalami sembelit atau penghadaman perlahan, bolehlah cuba diberi makan sup kaki ayam.
Foto Kredit: Lifepressmagazin.com
4. Menguatkan Tulang
Oleh kerana kaki ayam mengandungi sumber kalsium, ia boleh menguatkan sendi dan memperbaiki tulang kanak-kanak yang sedang membesar dengan cepat dan aktif.
Selain itu ia turut membentuk kuku, gigi dan gusi yang kuat dan sihat.

5. Kesihatan Jantung
Kaki ayam sangat baik untuk meningkatkan kesihatan kardiovaskular dan menguruskan kadar denyutan jantung agar berfungsi dengan optimum.
Ia juga dikatakan dapat mengekalkan emosi seimbang dan mengurangkan tahap stres.
Foto Kredit: csn.org
Jangan Geli Nak Makan Kaki Ayam Ya!
Banyak lagi kebaikan dan manfaat sup kaki ayam yang menjadikannya hidangan yang bagus untuk seisi keluarga.
Contohnya, kaki ayam merupakan sumber utama chondroitin sulfate dan asid hyaluronik yang penting bagi kita yang makin meningkat usia.
Menurut sumber, chondroitin sulfate sangat baik untuk orang yang mempunyai masalah sendi atau masalah lain yang disebabkan oleh osteoartritis.
Sementara itu, asid hyaluronik pula sangat baik untuk melambatkan kesan penuaan. Awet muda gitu!
Jadi, janganlah geli-geli nak makan kaki ayam. Rugilah kalau tak manfaatkan semua khasiat ini kan?


Minum Kopi Dapat Elak Sakit Badan & Keradangan Otot Rupanya, Ini Caranya…

Kopi bukan sahaja sedap tetapi mempunyai khasiat dan kebaikan yang ramai tak tahu. Khasiat kopi dapat diperoleh sekiranya anda memilih kopi tanpa gula sebagai minum harian.
Seperti perkongsian Dr Suri Roowi di laman Facebooknya, minum kopi dapat mengelakkan sakit badan dan melegakan keradangan otot. Nak tahu lebih lanjut? Ikuti penjelasan lanjut di bawah.

Baca juga: Ini 4 Amalan Rawatan Alternatif Untuk Legakan Sakit Tekak & Batuk, Mujarab!
MINUM KOPI DAPAT ELAK SAKIT BADAN & KERADANGAN OTOT RUPANYA

Minum kopi dapat elak sakit badan dan otot? Kajian menunjukkan meminum kopi sebelum atau selepas bersenam atau bekerja boleh membantu kurangkan sakit otot.

Ini kerana kafein yang terdapat dalam kopi dapat menyekat reseptor untuk adenosin. Adenosin ialah bahan kimia yang dilepaskan selepas kecederaan.
Kajian pada 2013 terhadap 9 lelaki menunjukkan meminum kopi 1 jam sebelum senaman dapat kurangkan sakit otot dengan ketara selepas bersenam.

Selain itu, kajian pada 2019 juga mendapati meminum kopi pada 24 dan 48 jam dapat kurangkan rasa sakit pada lelaki dan wanita. Menariknya, lelaki mengalami pengurangan sakit yang lebih ketara selepas minum kopi berbanding wanita.
Kopi seeloknya diambil tanpa susu dan diambil bersama madu atau sedikit gula. Ini kerana penambahan susu akan mengikat khasiat kopi.
Merebus biji kopi akan tingkatkan bahan kahweol dan cafestol. Walaupun bahan-bahan ini dilaporkan boleh bertindak sebagai antioksidan, anti-radang dan elakkan elak kanser, bahan-bahan ini dapat memerangkap dan seterusnya menaikkan kolesterol dalam darah.
Sumber: Facebook Dr Suri Roowi


Ini Kebaikan Kunyit & Lada Hitam Yang Ramai Tak Tahu, Bagus Untuk Melawan Virus

Kunyit dan lada hitam merupakan antara bahan sering digunakan dalam masakan seharian. Tanpa kita ketahui, sebenarnya kunyit dan lada hitam mempunyai kebaikan untuk kesihatan diri kerana boleh membantu mengatasi masalah jangkitan virus.
Bagi anda yang tidak tahu kebaikan kunyit dan lada hitam dalam kehidupan seharian, ikuti perkongsian lanjut seorang saintis dikenali sebagai Dr Suri Roowi di laman Facebooknya.

Baca juga: Doktor Pesan Jaga Pemakanan Waktu Raya, Lemak Terkumpul Punca Serangan Jantung
INI KEBAIKAN KUNYIT & LADA HITAM, BAGUS UNTUK MELAWAN VIRUS

Kunyit dan lada hitam bantu atasi masalah jangkitan virus (Ko-v-it)? Saya tertarik dengan Kajian Saintis pada tahun 2021 yang telah diterbitkan dalam Jurnal Saintifik – Frontiers in Pharmacology (sila rujuk gambar) tentang kebaikan kunyit dan lada hitam untuk atasi masalah jangkitan virus.

Kunyit boleh bertindak sebagai antiradang, antioksidan, anti kanser dan merupakan satu sumber penting untuk membantu mengatasi masalah jangkitan virus. Kajian telah dilakukan di Pusat Kesihatan di Maharashtra, India. Pesakit diberikan dengan kunyit dan lada hitam.
Bahan khasiat dalam kunyit dikenali sebagai kurkumin manakala bahan khasiat dalam lada hitam dikenali sebagai piperine. Pengunaan lada hitam adalah untuk bantu tingkatkan penyerapan bahan khasiat kunyit dalam tubuh.
Dos yang diberikan adalah dalam bentuk tablet dan diberikan pada kadar 2 kali sehari. Setiap tablet mengandungi kurkumin (525 mg) dengan piperine (2.5 mg).
PESAKIT MENUNJUKKAN PEMULIHAN GEJALA DEMAM & BATUK

Hasil kajian mendapati – Pesakit dengan simptom ringan, sederhana dan teruk yang menerima tablet kunyit dan lada hitam menunjukkan pemulihan gejala awal. Ini dilihat dengan pengurangan demam, batuk, sakit tekak dan sesak nafas yang ketara.
Rawatan menggunakan kunyit dan lada hitam juga boleh mengurangkan kemasukan pesakit ke hospital. Hasil kajian juga menunjukkan kadar kematian yang lebih rendah diperhatikan pada kumpulan yang diberi tablet kunyit dan lada hitam
Untuk mudah, boleh guna kunyit dan lada hitam yang ada di dapur kita. Wallaua’lam. Moga bermanfaat dan moga Allah kurniakan kita kesihatan yang baik berpanjangan. Amin.
Sumber: Facebook Dr Suri Roowi


Bagi Anak Makan Labu, Rupanya Memang Bagus Untuk Mata & Penglihatan!

Labu mengandungi pelbagai khasiat dan merupakan antara makanan sesuai dijadikan sebagai finger food untuk bayi yang belum mempunyai gigi. Selain itu, labu juga bagus untuk mata dan penglihatan anak kerana satu cawan labu mengandungi hampir 80% keperluan vitamin A seperti penerangan Puan Mazliana Mazlan di laman Facebook.
Baca juga: Belimbing Buluh Tak Sesuai Untuk Sakit Buah Pinggang? Betul Ke?

BAGI ANAK MAKAN LABU, RUPANYA MEMANG BAGUS UNTUK MATA & PENGLIHATAN

Labu bagus untuk mata dan penglihatan anak. Sesuai sangat kalau jadikan sebagai makanan pertama anak. Bila anak baru nak mula makan, kita cuba bagi anak rasa lemak manis labu.

Buat puree labu. Kukus labu bagi anak pegang dan makan. Masak labu sekali dengan beras. Masak lemak labu. Cucur labu pun sedap. Bubur labu pun menarik.

1 cawan labu, dah cukup hampir 80peratus keperluan vitamin A untuk anak sebenarnya. Vitamin A ini lah yang bantu cantikkan fungsi mata anak, tajamkan penglihatan anak.
Antara khasiat lain yang ada pada labu:

Viramin K
Copper
Vitamin E
Iron
Magnesium
Riboflavin
Vitamin B6
Vitamin C
Pottasium

Bagus sangat kalau kita dapat jadikan labu sebagai makanan yang anak kena makan di rumah setiap minggu. Macam-macam menu kita boleh buat. Dari lauk-pauk, manisan, kek, bubur, cucur pun boleh.

Fiber pun tinggi tinggi dalam labu. Baik untuk sistem penghadaman anak. Senang anak nak membuang kan. Banyakkan real food di rumah dengan pelbagai menu supaya anak tak jemu makan yang sama setiap hari.
Sumber: Facebook Dr Mazliana Mazlan


Kalau Tahu 7 Manfaat Ini, Mesti Anda Akan Mengurut Bayi Setiap Hari!

“Seronoknya kalau dapat mengurut. Sudah naik sengal-sengal urat-urat di badan ni sejak bersalin. Ingat nak mengurut juga si kecil ni, tapi bolehkah bayi yang baru lahir diurut sama?”
Tentu saja boleh! Dengan teknik urutan yang betul, bayi anda akan menjadi bayi paling beruntung di dunia!

Bayangkanlah jika anda diurut setiap hari, mesti rasa seronok dimanjakan. Sengal-sengal badan dan stress semua hilang!
Sebab itulah, begitu banyak manfaat yang dapat diperolehi daripada mengurut bayi.

7 Kebaikan Mengurut Bayi
Sebenarnya, mengurut bayi bukan saja memberi kebaikan pada bayi, malah juga kepada kedua ibu bapa yang mengurutnya.

Menurut praktis kesihatan pula, urutan memang amat digalakkan, walaupun pada bayi yang baru lahir.
Ada banyak sebab kenapa bayi elok diurut, ini antara kebaikannya:
1. Bagus untuk tumbesaran bayi
Mengurut seluruh badan bayi membolehkan mereka mengetahui mengenai tubuh badan dalam suasana yang selesa apatah lagi otot dan urat mereka masih belum berkembang sepenuhnya.
Mengurut juga mensimulasikan sistem imunisasi dan meningkatkan sistem pernafasan.
Foto Kredit: www.wljn.com
2. Menguatkan ikatan kasih sayang
Apabila anda mengurut si kecil, satu hormon dikenali sebagai oxytocin akan dibebaskan oleh ibu dan anak.
Hormon yang juga dipanggil ‘the love hormone’ (hormon cinta) ini menguatkan lagi ikatan antara si ibu dan anak meningkatkan lagi ikatan kasih sayang.
3. Mengurangkan masalah kesihatan
Bukan sahaja pada si kecil, malah anda juga dapat mengurangkan stress sewaktu mengurut bayi perlahan-lahan.
Bukan itu sahaja, bayi akan mudah terlena selepas sesi mengurut setiap malam.
Jika bayi menghadapi masalah seperti sembelit atau kembung perut, mengurut juga dapat mengatasi masalah itu.
Rujuk di bawah untuk contoh carta refleksologi bayi. Dengan mengurut tapak kaki saja, ia mampu membantu melegakan anggota badan lain pada bayi.
Carta refleksologi bayi. / Foto Kredit: gentlebirth.org
4. Menjadikan bayi lebih relaks
Apabila anda kerap mengurut si kecil, anda akan dapati perubahan yang ketara di mana anak lebih relaks dan kurang meragam.
Ini kerana sentuhan ibu memberi keselesaan di samping membantu bayi merasa selamat sepanjang masa.
5. Menggalakkan bayi tidur awal
Lalukan sesi mengurut bayi setiap hari pada waktu yang sama sebelum tidur.
Aktiviti ini akan menggalakkan bayi tidur lebih awal dan menikmati tidur yang lena. Pilihlah minyak aromaterapi yang sesuai dan menyamankan.
Apabila dibiasakan dengan rutin yang sama setiap hari, bayi mudah mengadaptasikan jadual tidur mereka.
Jadi, tidur malam anda tidak akan lagi terganggu dengan tangisan anak.
6. Meningkatkan keyakinan diri si kecil
Apabila anda sering memberi sentuhan pada si kecil, dia akan merasa disayangi.
Lebih baik lagi, bayi akan sering menyatakan kegembiraannya dengan berkomunikasi pada anda, sama ada memberi senyuman manja atau membuat bunyi ‘mengujakan’ pada anda setiap kali mengurutnya.
7. Membantu ibu bapa mengenali si kecil
Jika dilakukan kerap, anda boleh mengetahui perubahan tubuh badan si kecil.
Manakan tidak, setiap inci badan akan dibelai dan disapu manja. Jadi, kaau ada yang tidak kena, andalah orang pertama yang mengenalpasti perubahannya.

Gembirakan Bayi Anda!
Foto Kredit: espacionoa.cl
Sambil mengurut, bayi akan merasa selesa dapat membuat ‘eye contact’ dengan anda sambil menerima belaian lembut daripada anda.
Fokus perhatian anda pada si kecil sewaktu mengurut.
Kalau boleh, jangan biarkan gangguan telefon ataupun televisyen menjadi penghalang ikatan kasih sayang anda dengan si kecil.


Bagi yang tak pernah melalui pengalaman menjadi ibu menyusu, mungkin ada yang menganggap ia adalah sesuatu yang mudah. Yalah, apa nak susah – setakat selakkan baju dan susukan anak. Susah ke?
Namun bagi ibu-ibu yang terutamanya pertama kali merasai pengalaman ini, ia sudah tentu merupakan perjalanan yang emosional dan penuh liku.

Banyak pengalaman yang kita lalui memerlukan sebuah kekuatan, tak kiralah sama ada secara fizikal, mental mahupun spiritual.
5 Perkara Yang Kita Belajar Lepas 2 Tahun Menyusu Badan
Berikut adalah antara perkara yang kita akan belajar dalam proses menyusukan bayi.

1. Ia Mengajar Erti Kesabaran
Kalau selama ini kita ingat kita dah cukup sabar, mungkin menyusukan bayi akan membuat kita berfikir semula.

Manakan tidak, sejak awal kita menyusukan bayi, begitu banyak cabarannya yang terpaksa dihadapi – susu tersumbat, puting luka, bengkak susu, dan mungkin yang paling sukar adalah berjaga tengah malam. Tiada lagi tidur malam 8 jam atau ‘beauty sleep’ untuk kita. Tiada ‘cuti’ walaupun badan terasa terlalu lenguh dan letih. Tak ada ‘excuse’ walaupun kita sakit atau demam.
Namun, tak ada sedikitpun rasa kesal atas semua pengorbanan ini. Ibu-ibu tetap tegar mahu menyusukan bayi demi mendapatkan manfaat yang terbaik.
Foto Kredit: preciouslittlesleep.com
2. Ia Mengajar Kita Lebih Produktif
Siapa sangka, menyusu badan bukanlah suatu pilihan yang lebih mudah atau ‘easy way out’ berbanding memberi susu formula. Sungguhpun dapat berjimat daripada membeli susu formula, tak perlu bancuh, tak perlu anggar suhu air dan sebagainya, ia tetap memerlukan disiplin dalam melaksanakannya.
Bagi ibu yang bekerja, kena tahu cara simpan susu, cara membekalkan susu pada pengasuh, rutin mengepam setiap 2-3 jam, kena rajin mencuci alatan dan kena sabar mengajar bayi menerima susu perahan. Banyak kerja tu… Kelakar juga bila mengenangkan kita yang menggunakan sepenuh daya untuk ‘multitasking’ – rasa macam ada 8 tangan. Tak ubah macam sotong! Kadang-kadang kita sendiri tak percaya yang kita mampu melakukan begitu banyak perkara dalam satu masa.

3. Ia Mengajar Kita Untuk Lebih Bersyukur
“Ya Allah, macam ni ke Mak aku menyusukan aku dulu…”
Mesti ramai yang terdetik dan baru mula dapat merasakan betapa susahnya ibu kita menyusukan kita adik-beradik dulu.
Inilah antara moment yang menjadikan kita lebih menghargai ibu kita dan mengerti kepayahan yang dilaluinya. Kalau sebelum ini, mungkin kita hanya dapat mendengar ceritanya.
Tapi bila dah ‘merasa’ sendiri pengalaman tu, tak ada kata lagi yang mampu terucap untuk menghargai pengorbanan mereka. Betul kan?

4. Ia Memerlukan Kerjasama
Memang ada banyak tips dan panduan yang mengajarkan kita cara untuk menyusukan bayi dengan jayanya. Tapi apa yang pasti, kita amat memerlukan sokongan moral daripada insan tersayang serta kerjasama daripada bayi.
Kita selalu bercakap dengan bayi, memujuknya, dan berdoa tak kira masa. Tak kiralah hebat macam mana pun, kita juga tak mungkin akan dapat melakukannya sendiri. Tanpa sokongan suami, ibu, atau teman rapat, memang rasa macam nak give up!
Foto Kredit: verywell.com
5. Ia Sebuah Perjalanan Yang Penuh Emosi
Rasa gembira, sedih, perit, sakit, terharu, stres dan macam-macam lagi akan kita rasa sepanjang menyusukan bayi. Dah macam naik ‘rollercoaster’ pun ada.
Yang peliknya, bila nak bercerai susu, kita pula yang rasa tak sampai hati. Kita yang beriya menangis senyap-senyap bawah bantal dek kasihankan anak. Ia seolah mengimbau semula semua detik susah senang dan suka duka yang dilalui bersama bayi. Ia bagaikan sebuah transformasi yang menjadikan kita merasakan sifat keibuan secara semulajadi.
Foto Kredit: vox.com
Senyumlah Mama, Jangan Menganggapnya Sebagai Beban
Sekalipun perjalanannya cukup mencabar, sebenarnya penyusuan badan telah memberi kesan yang positif kepada diri kita. Jika difikirkan semula, begitu banyak perkara serta pengajaran yang boleh kita belajar melaluinya.
Sebab itulah kita seharusnya berbangga dan bersyukur jika terpilih menjadi salah seorang wanita yang mampu melaksanakan penyusuan badan. Ia adalah kelebihan yang boleh dikatakan luarbiasa kerana bermacam-macam masalah boleh menjadi penghalang untuk kita melakukannya.
Semoga semua usaha ibu-ibu dapat menjadikan kita bersifat lebih penyayang, kental dan penuh yakin untuk menghadapi ujian dalam membesarkan anak pada masa akan datang.


7 Cara & Kebaikan Meluangkan Masa Bersama Keluarga & Anak-anak!

Kebaikan Meluangkan Masa Bersama Keluarga
Kehidupan yang sangat sibuk pada masakini terlalu menuntut masa yang terpaksa dikorbankan atas alasan kerja. Tambahan lagi, tiada seorang pun ahli keluarga yang mempunyai jadual yang sama .Apabila anda pulang ke rumah daripada bekerja, mereka selalu dengan hal masing-masing. Gangguan di merata-rata tempat. Masa yang berkualiti bersama keluarga tidak seharusnya diabaikan. Ibu-bapa perlu kreatif dalam hal ini. Lebih-lebih lagi pada hujung minggu, kadang-kadang ibu-bapa buntuk mahu buat apa.
Adakah anda tahu bahawa purata ibu bapa meluangkan masa hanya 3 minit setiap minggu untuk berbual dengan anak-anak mereka? Dan adakah anda tahu purata kanak-kanak menonton televisyen selama 1,680 minit (28 jam) dalam minggu yang sama? Sudah pasti tiada masa yang berkualiti bersama keluarga!

Banyak faedah dan kelebihan jika kita luangkan sedikit masa berkualiti ini dalam mengeratkan hubungan kekeluargaan. Anak-anak tidak akan rasa dipinggirkan. Di sini terdapat 7 cara untuk anda meluangkan masa yang berkualiti bersama keluarga:

1. Makan bersama-sama
Anak lebih berselera apabila makan bersama orang tersayang

Bunyinya sangat ‘simple’, tetapi majoriti keluarga tidak lagi makan bersama-sama. Seorang makan didapur, seorang lagi penuhkan pinggan dan duduk di depan TV. Walaupun kebanyakkan orang mengatakan makan bersama-sama adalah penting, hakikatnya masih ramai yang tidak mengamalkannya.
Apa kata kita buat perubahan dengan mewajibkan semua orang makan bersama pada waktu malam. Nampak janggal pada awalnya, namun lama-kelamaan akan jadi biasa juga.
Usah biar anak main berseorangan
2. Bermain bersama-sama
Permainan adalah sangat menyeronokkan, betul tak.? Bermain bersama-sama dengan keluarga walaupun sekejap.Contohnya permainan congkak, dam aji, dam ular, catur, main olok-olok, atau apa-apa sahaja yang boleh di lakukan bersama. Kalau sebagai seorang ayah, anak perempuan ajak main masak-masak, layankan sahaja. Kalau dia mahu ‘make-up’ kan kita, biarkan muka kita comot. Apabila anak tertawan, terubat duka lar.
3. Meraikan majlis atau ‘event’ bersama-sama
Raikanlah apa sahaja bersama keluarga ,contohnya ulang tahun kelahiran, kenaikan pangkat, lulus akedemik, dan sebagainya.Tiada apa yang dapat menyatukan keluarga selain daripada meraikan bersama-sama.Tidak kira sama ada meraikan secara bersederhana hanya di rumah ataupun secara besar-besaran di luar
4. Lawatan atau ‘shopping’ bersama-sama
Tidak kira sama ada masa dengan keluarga pada hanya hari biasa ataupun hujung minggu, lawatan bersama keluarga sangat penting.Ini kerana,di waktu ini lah segala perkara dapat di lakukan bersama-sama.Tidak salah sekali sekala melaburkan duit untuk membeli tiket zoo, tiket wayang atau apa sahaja,kerana ianya sangat berbaloi untuk anda sekeluarga dan dapat merakamkan memori yang indah bersama. Boleh baca aktiviti hujung minggu bersama anak dan keluarga.
5. Ulangkaji atau buat ‘homework’ bersama-sama
Tiada kanak-kanak yang menyukai “homework”, malah kebanyakkan ibu bapa pasti teringat ketika zaman kecil dulu.Tapi ianya perlu di laksanakan juga.Menolong anak anda untuk mengulangkaji pelajaran adalah sangat penting.Ianya membolehkan anda tahu tahap pembelajaran mereka.Disini lah anda memainkan peranan sebagai cikgu untuk anak anda.Jangan biarkan mereka ulangkaji berseorangan supaya mereka tidak bosan.
6. Bersenam atau ‘exercise’ bersama-sama
Senaman ada banyak kelebihan.Bayangkan meluangkan masa bersama keluarga dapat memperbaiki kesihatan diri dari segi fizikal, rohani dan mental.Sama ada berjalan kaki, berbasikal, bersenam ianya dapat menggembirakan kanak-kanak dan ini yang paling ibu bapa perlukan.
Tanamkan sifat suka membaca pada anak-anak. Melentur buluh, biar dari rebungnya.
7. Membaca buku bersama-sama
Kanak-kanak sangat suka buku cerita, bacalah buku cerita kegemaran mereka bila-bila sahaja.Ini dapat menarik minat mereka untuk membaca walaupun masih belum pandai mengeja.Luangkan sedikit masa untuk membawa mereka ke perpustakaan, tentu mereka sangat teruja.
Boleh cuba tips ajar anak membaca dengan cara yang mudah!
Semoga berjaya!


Kebaikan Minum Air Suam Beri Kesan Mengejutkan Pada Tubuh Badan? Ini Anda Perlu Tahu!

Ada orang suka minum air sejuk berbanding air suam atau air panas yang mungkin kerana untuk melegakan badan akibat cuaca panas terik. Namun, tahukah anda terdapat banyak kebaikan minum air suam atau air panas pada tubuh badan.
Melalui hantaran yang dibuat oleh Doktor Rizal Abu Bakar, beliau mengesyorkan untuk elak mengambil minuman berais kerana terdapat beberapa kesan. Justeru itu, untuk mengetahui lanjut mengenai kesan minum air berais dan kelebihan minuman suam atau panas, mari baca di bawah.

Baca juga: Pasangan Suami Isteri Keracunan Lepas Makan Ikan Buntal, AWAS Ikan Ini Beracun!
KEBAIKAN MINUM AIR SUAM

Berbuka nanti elak ambil minuman yang diletak ketul ais. Ambil air suam atau pada suhu bilik. Lebih baik lagi. Sebab apa?

Baca 5 kesan ini:

Gangguan pada sistem pencernaan.
Perlahankan metabolisme tubuh.
Banyakkan mucus atau lendir dalam tubuh.
Burukkan menstrual cramps.
Ganggu serapan nutrien dari makanan yang kita ambil.

KELEBIHAN AIR SUAM ATAU AIR PANAS
Sementara itu, melalui laman portal FEP Blue Cross Blue Shield, kekal terhidrat adalah bahagian paling penting untuk kekal sihat. Setiap bahagian badan anda bergantung kepada air untuk berfungsi dengan baik.
Antaranya, ia dapat memperbaiki kulit, melincirkan sendi dan mengawal suhu badan.
Kebanyakan orang hanya minum air sejuk untuk menghidrat, tetapi bagaimana dengan air suam atau air panas? Tanpa anda ketahui, ia datang dengan manfaat yang mengejutkan.

Inilah sebabnya mengapa ia baik untuk tubuh badan:
1. MELEGAKAN HIDUNG TERSUMBAT
Air panas boleh melegakan membran mukus dan melegakan rasa tersumbat, apabila hidung menyedut wap sewaktu menghirup air. Secara tidak langsung, ia dapat mengurangkan sakit kepala akibat selesema. Selain itu, wap daripada minuman panas akan membantu membersihkan sinus anda.
2. PEREDARAN DARAH LEBIH BAIK
Haba dapat memanaskan badan dan membantu aliran darah ke seluruh badan. Peredaran yang lebih baik boleh menurunkan tekanan darah dan mengurangkan risiko penyakit jantung.
Minum secawan atau dua air suam atau panas adalah cara mudah untuk mengalirkan darah ke seluruh tubuh badan.
3. MENURUNKAN BERAT BADAN
Badan menjadi sejuk apabila meminum air panas. Di mana, ia boleh merangsang metabolisme anda dan membantu menurunkan berat badan.
4. SISTEM PENGHADAMAN JADI LEBIH MUDAH
Air minuman memainkan peranan yang besar dalam sistem penghadaman. Apabila anda minum air suam atau panas, ia membantu memecahkan makanan yang anda makan dan boleh melegakan sembelit selain, melegakan kesakitan yang dialami.
5. MENGURANGKAN STRESS
Minum air suam boleh menenangkan sistem saraf pusat dan mungkin membuatkan anda berasa kurang tertekan pada hari itu. Ia serupa dengan perasaan tenang yang anda alami apabila sedang mandi.
6. MEMBUANG TOKSIN
Minum air suam atau panas boleh membuatkan badan berpeluh. Ini bukan kesan yang buruk. Hal ini kerana, peluh secara semula jadi membantu menyingkirkan toksin dan perengsa yang ada dalam badan anda.
KESIMPULAN
Anda boleh mendapat beberapa faedah yang sama daripada minuman panas lain. Tetapi air masak adalah lebih ideal kerana ia tidak mempunyai kalori dan berfungsi dengan terbaik untuk menghidratkan tubuh anda.
Oleh itu, berhati-hati ketika minum air panas jangan sampai melecur mulut. Boleh sahaja minum air suam.
Sumber: Facebook Dr Rizal Abu Bakar / FEP Blue Cross Blue Shield


Nasi Beras Perang Bertindak Sebagai Anti Kanser, Ini Yang Anda Kena Buat

Tahukah anda beras perang dan parboiled boleh bertindak sebagai anti kanser? Seperti penjelasan Dr Suri Roowi di laman Facebooknya, beras perang rendah GI dan sesuai untuk pesakit diabetis.
GI merujuk kepada kadar gula dalam darah. Beras perang mempunyai nilai GI sebanyak 55, lebih rendah berbanding beras putih (88), beras basmati (58), roti gandum penuh (41- 66) dan roti biasa (69-71).

Baca juga: 12 Senarai Sayur & Buah Bahaya untuk Ekzema, Ramai Yang Salah Makan
NASI BERAS PERANG BERTINDAK SEBAGAI NTI KANSER

Beras perang juga tinggi bahan khasiat iaitu asid ferulik dan asid coumaric berbanding beras putih. Bahan ini boleh bertindak sebagai antioksidan dan antikanser

Asid ferulik dalam beras perang hadir dalam bentuk bebas jadi ia mudah serap. Beras perang juga tinggi magnesium, mineral yang dapat membantu lebih daripada 300 tindakbalas enzim dalam badan.

Ia juga tinggi kandungan fiber. Kesemua ini dapat membantu kurangkan risiko kanser usus besar dan merencatkan pertumbuhan sel kanser payu dara.
Memandangkan beras perang mempunyai rasa yang kurang enak, anda juga boleh ambil beras rebus (parboiled rice) sebagai ganti. Walau bagaimanapun, beras perang dan beras rebus tinggi potassium dan tidak sesuai untuk pesakit buah pinggang dan perlu berhati sekiranya memilih untuk mengambil beras perang.
Moga bermanfaat!
Sumber: Facebook Dr Suri Roowi


Jom Amalkan Omega 3 Fish Oil, Ada 9 Kebaikan Anda Boleh Dapat Khususnya Wanita

Tidak boleh disangkal lagi, kebaikan Omega 3 Fish oil menjadi perbualan orang ramai. Ada yang mengambilnya untuk mencantikkan kullit dan ada juga untuk melindungi kesihatan jantung. Namun, disebabkan harganya juga agak tinggi mengikut jenis jenama yang ada di pasaran, ramai yang tidak membuat ‘pelaburan’ yang memberi manfaat tinggi ini!
Oleh itu, anda kena ambil tahu 9 kebaikan makan Omega 3 Fish Oil ini supaya terus tidak kedekut untuk membeli suplemen tambahan yang sangat berbaloi untuk kesihatan diri sendiri ini.

Baca juga: Siapa Cakap Makan Telur Puyuh Kolestrol Tinggi? Rupanya Ada 10 Khasiat Yang Kita Tak Tahu!
9 KEBAIKAN OMEGA 3 FISH OIL YANG RAMAI TAK TAHU, KENA BELI!

1.Mencantikkan kulit, rambut dan kuku

Kandungan EPA yang ada dalam kapsul Omega 3 dapat mencantikkan kulit, rambut serta kuku anda. Cuba amalkan selama beberapa bulan dan anda akan melihat perbezaan sebelum dan selepas.
2.Menyihatkan jantung, kurangkan serangan jantung
Mungkin sudah diketahui ramai, Omega 3 atau fish oil sangat bagus untuk meningkatkan tahap kesihatan jantung serta mengurangkan serangan jantung dalam kalangan wanita. Hal ini kerana, wanita berpotensi tinggi untuk kerap mendapat serangan jantung selepas menopause.
3.Mencegah kanser payudara
Inilah yang paling digeruni oleh kaum wanita iaitu menjadi mangsa kanser payudara. Kajian menunjukkan bahawa wanita yang mengambil asid lemak fish oil ini dengan kadar yang tinggi boleh mengurangkan 50% risiko mendapat serangan kanser payudara. Hal ini kerana kandungan DHA dalam Omega 3 berfungsi sebagai anti-radang semula jadi bagi melawan kanser.
4.Mengurangkan senggugut ketika haid
Ramai tak sedar bahawa Omega 3 fish oil ini mampu untuk mengurangkan senggugut ketika haid. Ia boleh mengimbangkan semula kadar asid lemak yang tidak seimbang bagi mengurangkan sakit PMS.
5.Meningkatkan tahap kesuburan
Omega 3 sebenarnya mampu untuk mengimbangi kadar hormon wanita dan meningkatkan pengaliran darah ke uterus. Buat anda yang ingin hamil, lebih tinggi kandungan fish oil yang diambil, lebih tinggi peluang untuk anda mempunyai zuriat!
6.Perkembangan otak bayi dalam kandungan
Pengambilan Omega 3 ketika hamil sangat disarankan bagi meningkatkan tahap perkembangan otak bayi dalam kandungan. DHA dapat membantu perkembangan otak yang sempurna, mencergaskan otak serta kesihatan mata dan motor.

7.Mencegah pre-eclampsia
Adalah sangat bahaya untuk ibu hamil mempunyai tekanan darah yang tinggi atau dipanggil pre-eclampsia. Jadi, pengambilan Omega 3 dapat membantu mengimbangi tekanan darah si ibu dan juga kesihatan bayi dalam kandungan.
8.Mengurangkan simptom dan masalah menopause
Mungkin ada dalam kalangan kita yang tidak mengalami sebarang masalah ketika menopause dan ada juga yang mengalaminya seperti sakit melampau. Jadi, pengambilan Omega 3 dapat bantu menstabilkan hormon dan mengurangkan simptom perubahan mood yang mendadak.
9.Mengurangkan kemurungan selepas bersalin, dalam pantang
Berpantang selepas bersalin merupakan proses yang penting untuk dijaga oleh ibu. Ada yang mengalami kemurungan dan ada juga yang mengalami keletihan melampau selepas bersalin. Jadi, ambil Omega 3 untuk melancarkan aliran darah dan kurang stres.
*Ada banyak jenis Omega 3 Fish Oil di pasaran, anda hanya perlu pilih berdasarkan kemampuan bajet anda sahaja!
Sumber: Vitaminkita.net


Pisang Mentah Rebus Sesuai Untuk Pesakit Diabetis & Boleh Kurus

Tahukah anda pisang mentah hijau direbus boleh membantu mengawal gula dalam darah dan sesuai diamalkan untuk mereka yang sedang diet.
Perkara ini dikongsi oleh Dr Suri Roowi di laman Facebooknya dan menjelaskan pisang mentah mengandungi 80% kanji yang mampu membuatkan anda kenyang lebih lama.

Baca juga: Kalau Buat Jus Buah, Elak Letak Gula & Buang Kulit. Baru Lebih Khasiat!
PISANG MENTAH REBUS SESUAI UNTUK PESAKIT DIABETIS & BOLEH KURUS

Pisang mentah (hijau) yang direbus mengandungi kanji rintang (70-80%). Ia juga bagus untuk sesiapa yang nak berhasrat untuk diet atau kurus. Sedap kalau dimakan bersama kelapa parut.

Kanji dalam pisang rebus ini tidak dicerna dan bertindak seperti serat. Ia boleh membantu kawal gula dalam darah dan membuatkan kita rasa kenyang.
Pisang mentah yang direbus mempunyai indeks glisemik (GI) =30 berbanding pisang masak = 60. Justeru ia sesuai untuk pesakit diabetis.

Bahan dalam pisang mentah rebus tingkatkan lendir dalam saluran penghadaman yang boleh bantu cegah ulser. Pisang rebus juga melindungi sistem penghadaman dengan kurangkan asid perut.
Walau bagaimanapun, memakan pisang mentah (hijau) yang direbus pada kuantiti tinggi boleh menyebabkan kembung perut. Jadi, makanlah pisang mentah hijau dalam kuantiti yang sesuai dan tidak berlebihan. Segera dapatkan rawatan sekiranya kembung perut.
Sumber: Facebook Dr Suri Roowi


6 Kebaikan Senaman Angkat Kaki, Sambil Baring Pun Boleh Kempiskan Perut!

Akhir-akhir ni ramai yang share cara senaman angkat kaki.
Walaupun pergerakan ini nampak ringkas, sebenarnya ia dapat memberi banyak kebaikan untuk kesihatan fizikal terutamanya pada bahagian abdomen, belakang dan pinggang.

Pernahkah anda cuba mengangkat kedua-dua kaki ketika baring?
Nampak macam senang tapi ia tidaklah semudah yang disangka.

Jom kita kenali kebaikan senaman angkat kaki.

Sambil baring atas katil pun boleh buat!
Cara Lakukan Senaman Angkat Kaki

Baring pada permukaan rata dengan muka menghadap ke siling. Rapatkan kaki dan tangan ke sisi.
Angkat kedua-dua kaki perlahan-lahan. Ketika mengangkat kaki, gunakan otot paha dan pastikan kaki lurus. Jika tak mampu luruskan kaki, mulakan dengan membengkokkan kaki dan perlahan-lahan luruskannya sebanyak mungkin.
Anda juga harus pastikan belakang tidak dilenturkan ketika mengangkat kaki. Pastikan bahagian atas badan kekal di permukaan lantai.
Angkat kaki sebanyak yang boleh. Jika mampu, angkatkan kaki sehingga tapak kaki dapat menghadap ke siling.
Jika mahu pergerakan lebih mencabar, anda juga boleh angkat pinggung daripada lantai sambil menahan posisi kaki yang melurus.
Perlahan-lahan turunkan kaki dan ulangi pergerakan beberapa kali.
Untuk amalkan senaman ini, ulangi pergerakan 15 ke 20 kali sebanyak 3 ke 4 set. Jangan lupa untuk berehat selama 30 saat di antara set.

Kredit Foto : gethealthyu.com
Kebaikan Senaman Angkat Kaki
1. Berkesan Dalam Melatih Banyak Otot Dalam Masa Yang Sama
Bagi yang sering kekurangan masa untuk bersenam, senaman angkat kaki merupakan antara pergerakan yang baik bagi melatih banyak otot dalam satu masa.
Dengan pergerakan ini, antara otot yang dapat dilatih ialah pada bahagian abdomen, hamstring, peha, pinggul dan belakang.
2. Dapat Mengecilkan Paha, Pinggul dan Mengempiskan Perut
Rutin mengangkat kaki yang fokus pada abdomen, pinggul dan paha ini pastinya dapat membantu anda untuk mengecilkan bahagian perut dan paha yang sering bermasalah.
Dengan mengulangi senaman ini, lemak pada bahagian tersebut dapat disingkirkan dengan lebih berkesan.

3. Baik Untuk Membaiki Postur
Kehidupan ketika norma baru memerlukan kita menghabiskan banyak masa di hadapan komputer sama ada untuk bekerja atau belajar. Rutin ini menyebabkan kita mudah mengalami masalah sakit belakang.
Menurut Mayo Clinic, senaman yang fokus pada abdomen seperti senaman angkat kaki ini amat baik dalam melatih postur seseorang.
Dalam melatih abdomen, otot pada bahagian belakang dan pelvis juga menjadi semakin stabil dalam membaiki postur badan.
4. Mengurangkan Sakit Belakang
Menurut Princeton Univerity Athletic Medicine, walaupun senaman ini lebih fokus pada otot abdomen dan kaki, ia turut melatih fleksibiliti dan kekuatan otot pada bahagian tulang belakang.
Dengan mengamalkan senaman ini, bahagian belakang anda dapat dilindungi daripada kecederaan ketika bersenam atau ketika melakukan aktiviti harian.

Kredit Foto : orthoneuro.com
5. Meningkatkan Kestabilan Badan
Mungkin kita selalu terlepas pandang akan kepentingan kestabilan (stability) atau postur badan.
Badan yang stabil bukan sahaja penting untuk atlet, malah ia juga memainkan peranan penting semakin usia kita meningkat.
Senaman angkat kaki merupakan antara senaman yang baik bagi meningkatkan sokongan badan melalui otot abdomen, pinggul dan belakang.
Ini dapat meningkatkan kestabilan badan di samping mengelakkan anda daripada mudah terjatuh.
Foto Kredit: confusedparent.in
6. Membantu Membakar Kalori
Senaman dengan pergerakan miniman ini juga berkesan dalam membakar kalori berlebihan.
Secara purata, senaman angkat kaki yang dilakukan selama 10 ke 15 minit dapat membakar lemak sehingga 50 ke 65 kalori!
Baca juga :
Peluh Mencurah-curah! Ini 4 Kebaikan Senaman ‘Mini Stepper Exercise’ & Tips Menggunakannya
Tips Buat Senaman Angkat Kaki Dengan Berkesan
Untuk membakar lemak degil dengan lebih pantas, anda perlulah tambahkan rutin senaman terutamanya senaman intensiti tinggi serta amalkan pemakanan sihat.
Senaman angkat kaki akan jadi lebih berkesan jika dilakukan perlahan-lahan.
Ini dapat membantu badan anda untuk fokus pada latihan otot terutamanya pada bahagian perut, paha dan belakang.
Lakukanlah regangan badan terlebih dahulu bagi mengelakkan kecederaan otot.
Dengan begitu banyak manfaat kepada tubuh badan, senaman ini patut dimasukkan dalam rutin harian anda!
Lebih-lebih lagi ketika anda banyak meluangkan masa di rumah, senaman ini juga mudah untuk dilakukan tanpa memerlukan apa-apa peralatan dan boleh dilakukan di mana-mana sahaja.
Sambil baring dan tengok ‘phone’ pun anda boleh bersenam dan kempiskan perut dan kecilkan paha!
Jom kita amalkan senaman angkat kaki bermula hari ini!
Sumber rujukan :

How To Do Lying Leg Raises To Seriously Tone Your Lower Abs
https://www.womenshealthmag.com/fitness/a25737805/lying-leg-raises/
Benefits of Leg Raise Exercises
https://woman.thenest.com/benefits-leg-raise-exercises-9546.html
The Benefits of Leg Raise Exercises
https://www.livestrong.com/article/525754-the-benefits-of-leg-raise-exercises/


Boleh Bakar Lemak Dengan Cepat! Ini Kebaikan Senaman Burpees Untuk Cepat Kurus

Kebaikan Senaman Burpees : Memang Berbaloi Rasa Penatnya!
Pernahkan anda buat senaman burpees? Nampak macam senang kan? Tapi sebenarnya senaman ini cukup memenatkan bila kita buat.

Senaman yang melibatkan hampir seluruh otot badan ini sebenarnya ada banyak manfaatnya dan berkesan untuk membakar lemak degil lebih-lebih lagi di bahagian perut dan paha.
Jom kita kenali kebaikan senaman burpees!

Sebenarnya banyak kebaikan senaman burpees untuk fizikal anda.

5 Kebaikan Senaman Burpees
Antara kebaikan senaman burpees adalah :

Dapat Melatih Banyak Otot Dalam Satu Senaman

Memang berbaloi dengan kepenatan yang anda hadapi bila anda lakukan burpees.
Mana taknya, ia adalah antara senaman yang terbaik untuk seluruh tubuh (total body workout).
Antara kawasan otot yang dapat dilatih dalam senaman burpees adalah bahu, lengan, abdomen, hamstring, gluteus dan quadriceps.

Kredit Foto : axfitness.com

Dapat Membakar Kalori dan Lemak Secara Berkesan

Antara kelebihan senaman burpees ialah ia merupakan latihan kardio dan kekuatan dalam satu rutin.
Ini menjadikan senaman ini sesuai bagi membakar kalori dan lemak.
Dalam satu minit, senaman burpess berupaya untuk membakar lemak sehingga 15 kalori!

Baik Untuk Melatih Kekuatan Abdomen

Ramai yang inginkan bahagian perut yang lebih kempis dan abdomen yang lebih berotot.
Ia bukan sahaja membantu meningkatkan rupa fizikal yang menarik semata-mata, malah kekuatan abdomen sebenarnya sangat penting bagi meningkatkan kestabilan badan dan mengurangkan risiko kecederaan.
Jika anda mencari senaman yang dapat fokus pada abdomen, anda bolehlah mencuba burpees!

Dapat Membaiki Postur dan Fleksibiliti Badan

Burpees bukan sahaja dapat melatih otot abdomen bagi meningkatkan kestabilan badan, malah ia juga baik bagi membaiki postur badan.
Pergerakannya yang menggunakan banyak otot pada satu masa juga dapat melatih badan untuk lebih fleksibel.
Bila anda lakukan burpees secara konsisten, anda pasti akan rasa badan lebih kuat dan fleksibel serta kesihatan anda lebih meningkat.

Baik Untuk Kesihatan Jantung

Senaman burpees merupakan antara senaman intensiti tinggi yang paling baik bagi meningkatkan kesihatan jantung.
Senaman ini memerlukan kadar oksigen yang tinggi berbanding senaman lain.
Ketika anda melakukan burpees, jantung anda akan berfungsi dengan lebih kuat bagi membekalkan tenaga pada pelbagai otot.
Para saintis juga sering menggunakan burpees bagi mengukur tahap kesihatan kardiovaskular seseorang.

Cara Melakukan Senaman Burpees

Berdiri dengan keadaan tangan di sisi.
Lakukan squat sehingga tangan mencecah lantai.
Gunakan tangan bagi menyokong badan. Lompatkan kedua-dua kaki ke belakang. Pastikan kaki anda landing dengan keadaan badan dalam posisi plank.
Lakukan 1 push up kemudian kembali pada posisi plank.
Lompatkan kaki semula ke hadapan menghampiri tangan. Posisi anda perlulah kembali pada keadaan squat.
Bangkit daripada lantai dan lompat ke udara. Posisi terakhir anda mestilah dalam keadaan berdiri tegak.
Ulangi pergerakan mengikut kemampuan fizikal masing-masing.

Rujuk video di bawah untuk teknik senaman Burpees :

(Sumber: BERNAMA)
Modify Burpees Ikut Kemampuan Fizikal
Kebanyakan orang takut dengan burpees kerana memang sukar untuk dilakukan jika tidak biasa lebih-lebih lagi bagi yang bersaiz badan agak besar.
Jangan risau kerana senaman ini boleh diubah mengikut tahap stamina dan fizikal masing-masing.
Antara modifikasi yang boleh dibuat dalam senaman burpees adalah :

Tidak perlu pushup : Jika anda tidak mampu untuk push up, skip sahaja dengan push up dan teruskan pergerakan lain.
Tidak perlu lompatan : Memang mengah bila dah berdiri. Jika tidak larat, anda bolehlah berdiri sahaja tanpa lakukan lompatan.

Lepas badan dah biasa dan dah dapat stamina yang lebih stabil, bolehlah advance kepada pergerakan burpees biasa.

Tips Penting Untuk Beginner
Seperti senaman lain, keberkesanan senaman burpees akan anda dapati jika anda lakukan dengan betul. Ini juga penting bagi mengelakkan kecederaan.
Antara tips penting bagi yang ingin mulakan senaman burpees ialah :

Jangan paksa diri. Mulakan dengan perlahan dan ulangan yang sedikit dahulu. Bila badan sudah biasa, barulah tambah lagi ulangan.
Untuk beginner, anda bolehlah mulakan dengan 8 ke 10 kali ulangan dalam 1 set. Berhenti sebentar untuk berehat jika mahu ulangi set.
Jangan lakukan pergerakan terlalu cepat. Disebabkan senaman ini memerlukan badan anda untuk turun lakukan push up, burpees dapat mengakibatkan tekanan pada pergelangan tangan dan bahu. Hati-hati dengan kelajuan senaman supaya otot tak cedera.

Burpees memang cukup memenatkan dan menyeksakan bagi yang baru berjinak-jinak dalam senaman.
Namun, segala penat lelah anda cukup berbaloi kerana senaman burpees memang cukup banyak manfaatnya.
Ia juga sesuai dilakukan di rumah dan tidak memerlukan sebarang peralatan khas. Cukup dengan ruang yang lapang dan permukaan yang rata, anda boleh ulangi senaman ini di mana sahaja.
Seperkara lagi, senaman burpees ini adalah rutin berintensiti tinggi. Ia mungkin tidak sesuai bagi sesetengah orang yang mempunyai masalah kesihatan.
Jika anda tidak pasti, anda bolehlah dapatkan nasihat daripada pakar perubatan terlebih dahulu bagi memastikan burpees selamat untuk anda amalkan.

Sumber :

The Benefits of Burpees and How to Do Them : https://www.healthline.com/health/how-to-do-a-burpee
7 REASONS YOU SHOULD DO BURPEES EVERY DAY : https://livefit.com/blogs/livefit/7-reasons-you-should-do-burpees-every-day
3 health benefits of burpees and how to do them effectively : https://www.insider.com/burpees-benefits


Peluh Mencurah-curah! Ini 4 Kebaikan Senaman ‘Mini Stepper Exercise’ & Tips Menggunakannya

KEBAIKAN SENAMAN ‘MINI STEPPER EXERCISE’. BOLEH KURUSKAN BADANKAH?
Sejak pandemik yang melanda negara, kita semakin banyak menghabiskan masa di rumah. Gaya hidup menjadi kurang aktif dan badan juga semakin lesu akibat jarang keluar rumah.

Disebabkan norma stay-at-home ini juga, tiba-tiba mini stepper machine ni menjadi viral di seluruh Malaysia.
Walaupun mesin ini mempunyai rekaan yang ringkas dan bersaiz kecil, sebenarnya ia dapat membantu meningkatkan lagi kesihatan fizikal.

Jom kita kenali kebaikan senaman ‘mini stepper machine’ untuk kesihatan tubuh!

Apa Itu ‘Mini Stepper Exercise Machine’ ?
‘Mini stepper machine’ ialah alatan bersenam yang mempunyai dua plat untuk melangkah kaki yang dilengkapi dengan motor dan skrin.
Sesetengah model ‘mini stepper machine’ juga didatangkan dengan ‘stretch band’ bagi yang mahu lakukan senaman untuk bahagian atas badan.

Kredit Foto : amazon.co.uk
Kebaikan ‘Mini Stepper Exercise’ Untuk Kesihatan Fizikal
1. Senaman Impak Rendah Yang Sesuai Untuk Semua
Untuk memulakan rutin senaman, seseorang perlulah mencari jenis senaman yang sesuai bergantung kepada berat badan dan usia. Ini bagi mengurangkan risiko kecederaan akibat impak yang tinggi pada sendi atau otot.
Penggunaan ‘mini stepper machine’ merupakan senaman berimpak rendah (low impact workout) yang sesuai untuk semua kerana ia tidak melibatkan pergerakan yang beban yang terlalu kuat pada sendi dan otot.
Senaman ‘mini stepper machine’ yang ringkas ini memudahkan seseorang untuk berasa lebih selesa dan konsisten untuk kekal aktif.

Kredit Foto : medicalnewstoday.com
2. Sesuai Untuk Kesihatan Jantung
Pergerakan senaman ‘mini stepper machine’ yang mimik aktiviti ‘jogging’ atau ‘brisk walking’ ini juga didapati sangat baik dalam meningkatkan kesihatan jantung.
Menurut Dr. James Levin dari Mayo Clinic, anda disarankan mengamalkan senaman ‘mini stepper machine’ selama 150 minit seminggu bagi meningkatkan ketahanan sistem kardiovaskular.
Jantung yang lebih sihat juga dapat melatih stamina anda untuk melakukan aktiviti yang lebih mencabar seperti berbasikal atau mendaki bukit.
3. Membantu Untuk Melatih Otot
Senaman dengan ‘mini stepper machine’ ini menggunakan otot yang sama ketika kita berjalan atau menaiki tangga. Oleh itu, senaman ini juga baik untuk melatih dan meningkatkan daya tahan otot pada bahagian bawah badan seperti otot abdomen, hamstring, quadriceps dan pinggul.
Pastikan anda membuat regangan badan dahulu sebelum memulakan senaman bagi mengelakkan sebarang kecederaan.

4. Membakar Kalori & Mengurangkan Berat Badan
Walaupun senaman ini berimpak rendah, namun ia juga dapat membantu dalam membakar kalori dan menurunkan berat badan.
Menurut pakar kesihatan, bagi mendapatkan kesan pada penurunan berat badan, anda mestilah menambah selang intensiti tinggi dalam rutin senaman anda.
Ini dapat meningkatkan lagi kadar metabolisma badan untuk membakar lebih banyak lemak.
Menurut sebuah laman web, kalori yang boleh dibakar menggunakan alat senaman mini stepper ini adalah bergantung kepada intensiti senaman dan waktu anda menggunakannya.
Secara anggaran, kalori yang dibakar adalah seperti berikut:

5 minit – 29 kcal
10 minit – 58 kcal
20 minit –  117 kcal
30 minit – 175 kcal
45 minit – 263 kcal
1 jam – 350 kcal

Baca juga: 7 Kesan & Kelebihan Senaman Plank Jika Dibuat Setiap Hari
Berminat Untuk Memulakan ‘ Stepper Exercise ’ ? Ini Tips Berguna Buat Anda

Beli ‘mini stepper machine’ yang mempunyai warranty, jenama dan tetapan yang berkualiti.
Memang ada stepper yang murah cuma risau jika digunakan secara heavy duty, ia akan berbunyi apabila dipijak dan menyebabkan ketidakselesaan. Tapi kalau sekadar nak mencuba boleh beli yang murah dulu kemudian apabila dah konsisten menggunakannya barulah upgrade kepada yang lebih baik.
Anda juga boleh dapatkan ‘mini stepper machine’ yang lengkap dengan ‘stretch band’ untuk menambah senaman bahagian lengan.
Bagi mengelakkan kebosanan, ubah suai senaman ‘mini stepper machine’ dengan menambah intensiti.
 Bagi menggunakan mesin ini, anda perlulah pandai mengimbangi badan.
Anda boleh beli mesin yang dilengkapi dengan pemegang atau letakkannya berdekatan dengan dinding bagi mengelakkan risiko terjatuh.

Tips / Cara Menambah Intensiti Senaman Dengan ‘Mini Stepper Machine’ :

Mulakan dengan pergerakan ‘warm up’. Lakukan pergerakan dengan kelajuan biasa selama 3 hingga 5 minit tanpa rintangan (resistance).
Tingkatkan rintangan dan bersenam dengan kelajuan tinggi selama 15 ke 30 saat.
Alihkan rintangan dan lakukan pergerakan kelajuan biasa selama 30 ke 60 saat
Ulangi selama 10 kali. Anda boleh ubahsuai rutin mengikut ketahanan badan.
Lakukan ‘cool-down’ dengan kelajuan perlahan selama 3 ke 5 minit.

Kredit Foto : shopify.com
Dengan adanya ‘mini stepper machine’ ini, anda tidak perlu lagi bersiap untuk ‘jogging’ atau ‘brisk walk’ di luar. Ia juga senaman yang baik untuk anda lakukan di dalam rumah.
Anda juga boleh lakukan senaman ini sambil menonton rancangan TV kegemaran anda. Harga mesin ini juga berpatutan dan tidak memakan banyak ruang disebabkan saiznya yang kecil dan ringan.
Jika dah bosan dengan senaman di rumah seperti aerobik atau lompat tali, tak salah mencuba ‘mini stepper machine’ ni pula kan?
Baca juga: Simple Tapi Boleh Cepat Kurus, Ini 6 Kebaikan Skipping Ramai Tak Tahu!
Sumber rujukan :

https://heydaydo.com/what-are-the-benefits-of-stepper-machine-exercise/
https://livehealthy.chron.com/health-benefits-mini-steppers-2976.html
https://probablyinteractive.com/mini-stepper-benefits/
https://askyourfitnessquestion.com/question/how-many-calories-are-burned-on-mini-stepper/


Simple Tapi Boleh Cepat Kurus, Ini 6 Kebaikan Skipping Ramai Tak Tahu!

6 Kebaikan Skipping Untuk Tubuh Yang Tak Ramai TahuTahukah anda, senaman dengan menggunakan tali ‘‘skipping’’ ialah antara senaman yang terbaik untuk diamalkan.Senaman ini nampak ‘simple’ namun ramai orang tak tahu kebaikannya.
Tanpa memerlukan modal yang besar, senaman ini boleh dilakukan di mana-mana serta baik untuk diamalkan setiap hari. Jom ketahui lebih lanjut tentang kebaikan ‘skipping’ (lompat tali) untuk tubuh kita!

6 Kebaikan Skipping Untuk Tubuh Yang Tak Ramai Tahu
1. Membakar Kalori Dengan BerkesanBagi yang nak cepat kurus, ‘skipping’ ialah senaman yang paling bagus! Tahukah anda, senaman ‘skipping’ yang dilakukan dalam masa hanya 15 minit boleh membakar kalori sebanyak 200 hingga 300 kalori? Senaman lain seperti berbasikal atau jogging pun tak boleh membakar kalori sebanyak itu dalam waktu yang singkat. Apabila kita melakukan lompatan ‘skipping’, kebanyakan otot kita akan aktif.
Oleh itu, senaman ini dikategorikan sebagai “thermogenic” iaitu keadaan di mana badan kita menghasilkan haba yang banyak semasa bersenam. Haba yang dihasilkan membakar lemak untuk menghasilkan tenaga, sebab itulah ia mampu membakar kalori dengan banyak!

2. Baik Untuk Kesihatan JantungMemandangkan ‘skipping’ akan menaikkan kadar degupan jantung, ia mampu memberi manfaat untuk kesihatan kardiovaskular. Senaman berintensiti tinggi seperti ‘skipping’ amat digalakkan bagi menguatkan jantung serta mengurangkan risiko penyakit seperti strok atau lemah jantung.3. Mampu Mengurangkan Lemak Pada Bahagian PerutBerita baik bagi sesiapa yang berhasrat untuk membuang lemak pada bahagian perut! Jika anda gabungkan amalan pemakanan yang sihat dengan rutin senaman lompat tali, anda akan dapat lihat hasilnya dengan lebih cepat. Pastikan anda tegangkan bahagian otot perut ketika rutin melompat supaya lebih berkesan.

4. Menguatkan TulangSenaman lompat tali juga dilihat dapat menguatkan tulang. Mengikut kajian, seseorang yang bersenam lompat tali selama 10 minit setiap hari mempunyai ketumpatan tulang yang lebih tinggi serta lebih kukuh.
Ini akan mengurangkan risiko kesihatan tulang seperti osteoporosis, lebih-lebih lagi kepada golongan wanita.
Baca juga: 7 Makanan Dengan Kalsium Lebih Tinggi Berbanding Susu. Kalau Loya, Cubalah!5. Menajamkan MindaPercaya atau tidak, senaman lompat tali juga memberi kebaikan kepada kesihatan minda!Menurut Jump Rope Institute, rutin lompat tali secara konsisten akan mengembangkan aktiviti otak di bahagian kanan dan kiri hemisfera. Ini akan meningkatkan lagi kemahiran seseorang dalam mengingat dan meningkatkan kepekaan minda.6. Mengurangkan Risiko Kecederaan KakiBagi anda baru berjinak-jinak dalam rutin sukan, senaman lompat tali adalah baik untuk membina kekuatan pada bahagian kaki. Senaman lompat tali dapat menambahkan kekuatan kaki terutamanya di sekitar buku lali serta melatih koordinasi pergerakan bahagian atas dan bawah badan. Kalau dah biasa ‘skipping’, anda akan dapati badan anda juga akan rasamudah untuk lakukan senaman atau aktiviti lasak lain.
Kredit: Public Health Malaysia
Senaman Yang Baik Dan Sesuai Untuk Semua!Senaman ‘skipping’ ini boleh dikatakan senaman yang terbaik dengan pakej yang lengkap. Bukan sahaja menjimatkan masa, senaman ini juga memberi banyak manfaat bagi kesihatan menyeluruh secara fizikal dan mental, serta baik untuk meningkatkan koordinasi badan. Sebab itulah ramai atlet seperti peninju, penari ballet dan ahli olahraga yang memilih ‘skipping’ untuk meningkatkan stamina dengan cepat. Pada waktu perlaksanaan PKP ini, ‘skipping’ adalah antara senaman yang boleh dilakukan tanpa memerlukan anda keluar dari rumah atau berkumpul dengan orang ramai. Jom mulakan ‘skipping’ dari rumah!


Apa Kebaikan Susu Ibu Berbanding Susu Formula? Ada Risiko?

Susu ibu adalah anugerah yang sangat berharga buat seorang ibu kepada anaknya. Jika ibu disahkan sihat dan mampu menyusukan bayinya, maka tiada makanan yang lebih baik dari susu ibu. Allah juga menyebutnya di dalam Al-Qur’an tentang tanggungjawab seorang ibu memberikan susu kepada anaknya sehingga berusia 2 tahun.
 “Dan ibu- ibu hendaklah menyusukan anak-anak mereka selama dua tahun genap, iaitu bagi orang yang hendak menyempurnakan penyusuan itu.” (Al Baqarah:233)

Tidak dapat disangkal lagi bahawa susu ibu itu mempunyai terlalu banyak khasiat sehingga tiada makanan atau susu yang dapat menandingi dan menggantikan susu ibu. Allah menjadikan susu ibu itu sesuai dengan keadaan bayi tersebut. Betapa hebatnya ciptaan Allah ini.
Kebaikan Susu Ibu
Untuk bayi:

Susu ibu membekalkan nutrien yang terbaik untuk bayi anda

Ia mengandungi nutrien dalam kadar yang mencukupi.
Kandungannya berubah mengikut keperluan bayi yang sedang membesar.
Susu ibu, terutamanya kolostrum , menguatkan sistem imuniti bayi anda
Ia melindungi bayi dari jangkitan seperti cirit birit, selesema, bronkitis dan radang paru-paru.
Susu ibu mencegah berbagai masalah alahan seperti asma, ekzema dan kolik bayi.
Susu ibu mengandungi nutrien tertentu yang amat kritikal untuk perkembangan otak. Ia membantu dalam meningkatkan kecerdikan anak anda.
Ia tidak mudah tercemar dibandingkan dengan cara penyusuan lain.
Susu ibu mudah diperolehi pada suhu yang betul setiap masa. Oleh itu ia tidak susah untuk disediakan.
Ia memberi keselesaan dan keselamatan emosi kepada bayi.
Ia memberi peluang kepada ibu dan anak untuk berinteraksi sepenuhnya dan meningkatkan hubungan kasih sayang antara ibu dan anak.

Untuk ibu, penyusuan susu ibu:

membantu mengecutkan rahim dan mengembalikannya kepada saiz yang asal dengan cepat serta mengurangkan pendarahan selepas bersalin.
membakar kalori dan mengembalikan bentuk badan asal anda dengan cepat.
mengurangkan risiko kanser payudara dan kanser ovari.
menjarakkan kelahiran jika mengamalkan penyusuan ibu secara sepenuhnya

Lain – lain kebaikan:

Tidak memerlukan perbelanjaan dan bekalan susu sentiasa ada.
Baik untuk persekitaran kerana tidak memerlukan botol, tin dan kotak-kotak.

Apa Risiko Jika Gagal Beri Susu Ibu?
Berikut adalah risiko jika bayi tidak diberikan susu ibu:

Saluran pernafasan anak akan dijangkiti seperti batuk dan selsema, jangkitan pada usus seperti cirit-birit dan jangkitan pada salur kencing.
Alahan pada kulit seperti eczema.
Bayi pramatang mengalami necrotising enterecolitis
Tahap perkembangan dan pencapaian yang agak rendah
Mendapat jangkitan telinga
Mengalami diabetes mellitus yang bergantung kepada insulin (keluarga mempunyai sejarah penyakit diabetes)
Kematian bayi dan kanak-kanak pada usia muda
Obesiti di kalangan kanak-kanak
Berisiko mendapat tekanan darah tinggi dan penyakit jantung pada usia muda.

Selamat menyusukan bayi anda hanya dengan susu ibu!
Rujukan: Kementerian Kesihatan Malaysia


Walaupun Mencabar, Ini 7 Sebab Ibu Bertuah Bila Dapat Menyusu Badan

“Letihnya menyusu badan ni… Tak sangka rupanya mencabar juga. Rasa tak pernah cukup tidur sejak ada baby hari tu.”
Kita mungkin tak pernah tahu bagaimana mencabarnya menjadi ibu yang menyusukan bayi selagi kita belum pernah melakukannya sendiri.

Nampak macam mudah – sambil bayi menyusu, kita pun sama rehat. Tapi, ‘sakitnya’ terasa bila setiap 2-3 jam perlu disiplin mengepam atau menyusukan bayi, tak kiralah siang atau malam. Satu badan terasa sengal. Bila bayi demam, lebih keraplah mereka nak ‘mengempeng’. Puting melecet, luka, bengkak susu, adalah biasa. Sampaikan ada ibu yang demam dan terpaksa menjalani pembedahan akibat mastitis.
Tahukah ibu, walaupun begitu banyak cabarannya, anda sangat bertuah kerana dapat menyusukan bayi. Memang banyak kebaikan susu ibu kepada bayi yang telah dibuktikan secara saintifik. Namun, ia sebenarnya tidak terhenti setakat itu. Ini 7 lagi kelebihan menyusu badan yang dapat memberi manfaat kepada ibu.

7 Keistimewaan Menyusu Badan Kepada Ibu
1. Memulihkan Rahim Dengan Lebih Cepat
Kalau anda perasan, semasa menyusu badan akan terasa sedikit kontraksi pada rahim. Proses menyusu badan tak kiralah waktu siang dan malam selalunya berlaku begitu aktif dan ia sedikit sebanyak akan membantu rahim anda mengecut kepada saiz asalnya dengan lebih cepat secara semulajadi.

Menakjubkan!

2. Dapat Bakar Kalori
Umumnya, penyusuan badan dapat membakar kira-kira 200 hingga 500 kalori setiap hari. Secara tidak langsung, ini membantu ibu untuk mengurangkan berat badan selepas melahirkan bayi.
Kajian menunjukkan ibu yang menyusu badan lebih mudah kembali kepada bentuk badan yang asal berbanding mereka yang tidak menyusukan badan.
Walaubagaimanapun, jangan jadikan ia sebagai alasan untuk kita makan sesuka hati pula ya!
Foto Kredit: weight.sdghealth.com
3. ‘Perancang’ Semulajadi
Menurut penelitian, menyusu badan secara ekslusif mampu membantu menjarakkan kehamilan pada 6 bulan pertama kelahiran.
Tapi jangan salah faham, ia hanya akan berkesan kalau ibu menyusukan bayi secara aktif dan belum datang haid sejak kelahiran. Jika anda perlu menjarakkan kehamilan secara serius atas nasihat doktor, jangan hanya bergantung kepada penyusuan badan sebagai perancang ya.
Foto Kredit: lifesitenews.com
4. Mengurangkan Risiko Kanser
Kajian menunjukkan bahawa wanita yang menyusu badan kurang terdedah kepada kanser payudara serta kanser ovari.
Ia juga merendahkan kemungkinan untuk kanser terjadi semula selepas proses pemulihan. Teori ini dikaitkan dengan perubahan hormon serta ovulasi, lalu mengurangkan mutasi sel yang menjadi punca kanser.
Foto Kredit: thelancet.com
5. Mencipta ‘Bonding’ Yang Luarbiasa
Apabila ibu menyusukan bayi, berlakulah perembesan hormon oksitoksin dan prolaktin. Kedua-dua jenis hormon ini membantu ibu berasa lebih relaks dan menyerlahkan lagi sifat keibuan terhadap bayi.
Sebagai bonus, ia turut berfungsi menurunkan paras stres pada ibu, dan sekaligus merendahkan kebarangkalian untuk ibu mengalami masalah tekanan perasaan (postnatal depression) atau ‘meroyan’.
Foto Kredit: krokha.ru
6. Mengurangkan Risiko Diabetes Type 2
Menurut artikel dalam Majalah TIME, sebuah lagi kajian pada tahun 2010 membuktikan bahawa proses laktasi didapati mampu melindungi wanita daripada diabetes type 2 kerana sel menjadi lebih sensitif kepada hormon insulin.
Di samping itu, para saintis juga mendapati penyusuan badan mampu memperbaiki metabolisme glukos serta menstabilkan lagi keadaan ibu yang mengalami gestational diabetes sewaktu mengandung.

7. Menjadikan Ibu Awet Muda
Walaupun kita sering terasa tak cukup tidur macam zombie, tapi sebenarnya ada lagi manfaat jangka masa panjang yang pasti akan membuat ramai wanita teruja – awet muda.
Dengan menyusu badan saja, ia mampu menjadikan wanita awet muda dengan mengurangkan risiko penyakit Alzheimer, penuaan sel, osteoporosis, dan rheumatoid arthritis. Tak perlu pakai produk dan suplemen!

Banyak Kebaikan Jangka Masa Panjang
Ternyata, kebaikan susu ibu bukan saja tertumpu terhadap khasiatnya kepada bayi, tetapi ia juga memiliki 1001 kelebihan tersendiri kepada ibu.
Maka, anda sebenarnya amat beruntung kerana dapat menyusukan bayi. Anggaplah semua alasan ini sebagai penguat semangat untuk anda meneruskan penyusuan hingga tempoh 2 tahun penuh. Percayalah, ia akan memberi sebuah kenangan yang indah dan tak akan anda lupa. Bila bayi dah nak bercerai susu nanti, kita yang lebih emosional!


Patutlah Digelar ‘Titisan Emas’! 6 Sebab Susu Ibu Takkan Sama Dengan Susu Lain

‘Breast is best’, tak dinafikan lagi memang ada banyak kebaikan susu badan yang telah dikurniakan kepada para ibu yang melahirkan anak.
Kita boleh nampak pelbagai usaha ibu-ibu zaman sekarang yang berusaha memastikan bayi mereka mendapat susu ibu, setidak-tidaknya dalam 6 bulan pertama. Ada yang sampai stres dan sedih sangat kalau tak dapat menyusukan bayi.

Pernahkan kita terfikir betapa hebatnya ciptaan Tuhan sehingga ia mendapat gelaran ‘titisan emas’ ini?
6 Keunikan & Kebaikan Susu Ibu Yang Dibuktikan Sains
Berikut adalah beberapa kajian sains yang telah membuktikan keunikan dan kebaikan susu ibu.

1. Kandungan Susu Ibu Berubah Mengikut Usia Bayi
Kalau kita tengok pada iklan susu formula, ada macam-macam formula yang dirumuskan khas bagi usia 0-12, 1-3, 4-6 dan sebagainya.

Ini kerana tumbesaran bayi yang berbeza memerlukan nutrisi yang tertentu bagi menyokong perkembangan ini.
Jika anda perasan, warna susu ibu sering berubah daripada titisan kolostrum yang terhasil pada beberapa hari pertama hinggalah apabila bayi meningkat usia.
Ini kerana kajian sains membuktikan bahawa kandungan lemak dan tenaga dalam susu ibu semakin bertambah seiring dengan usia bayi.
Foto Kredit: verywellfamily.com
2. Susu Ibu Menghasilkan Antibodi Apabila Bayi Sakit
Apabila bayi kurang sihat atau demam contohnya, penelitian menunjukkan bahawa bilangan leukosit dalam susu ibu juga akan turut bertambah.
Sel ini bertindak memerangi jangkitan dan sekaligus menguatkan sistem pertahanan bayi.
Kalau kita perasan, bayi yang demam juga akan minum lebih banyak berbanding biasa. Jadi, ini memang bagus untuk bayi sebab lebih banyak antibodi akan membantu bayi cepat sihat.
Menakjubkan bukan?
Foto Kredit: rcemlearning.co.uk
3. Komposisi Susu Ibu Berbeza Mengikut Jantina Bayi
Penelitian menunjukkan bahawa susu badan yang dihasilkan oleh payudara ibu berbeza mengikut jantina bayi yang disusukan.
Secara spesifiknya, susu yang terhasil bagi bayi perempuan memiliki kandungan lemak dan protein yang kurang sedikit berbanding bayi lelaki.
Namun apa yang mengejutkan adalah bagaimana komposisi ini boleh beradaptasi mengikut budaya, seperti yang pernah dilaporkan dalam sebuah kajian di Kenya pada tahun 2012. Dalam kajian tersebut, didapati susu ibu yang dihasilkan oleh ibu yang kurang nutrisi adalah lebih berkualiti bagi bayi perempuan berbanding bayi lelaki. Para penyelidik melihat perkara ini sebagai salah satu yang luarbiasa, malah ia memberi impak yang besar kerana kaum wanita mempunyai peluang yang lebih cerah dalam meningkatkan profil keluarga mereka melalui perkahwinan.
Foto Kredit: DailyMail
4. Penyusuan Badan Mengurangkan Risiko Asthma, Alergi & Obesiti
Kajian saintifik juga telah membuktikan bahawa bayi yang diberi susu ibu kurang berisiko terhadap masalah kesihatan seperti alahan, asthma, alergi bahkan obesiti.
Kajian terkini juga mendapati bahawa susu ibu turut mampu mengurangkan risiko penyakit radang pada kulit atau ekzema serta penyakit leukemia.
Foto Kredit: activemomsnetwork.com
5. Pertumbuhan Otak Bayi Yang Lebih Baik
Selain kebaikan susu ibu dari segi kesihatan, ia juga didapati dapat menggalakkan pertumbuhan otak bayi yang lebih baik serta tingkah laku anak yang lebih berdisplin.
Para saintis berpendapat bahawa ini juga berkait rapat dengan masa berkualiti antara ibu dan anak untuk berinteraksi sepenuhnya sekaligus meningkatkan hubungan kasih sayang antara ibu dan anak.
Foto Kredit: parenting.com
6. Susu Badan Membantu Bayi Tidur Lena
Lagi satu yang unik tentang susu ibu adalah bagaimana komposisinya juga boleh berubah antara waktu siang dan malam.
Menurut hasil sebuah pemerhatian, susu badan yang terhasil pada waktu malam memiliki kandungan nukleotida yang lebih tinggi bagi membantu tidur bayi.
Atas sebab ini, ada saintis yang menganjurkan bahawa susu yang diperah pada waktu malam lebih sesuai untuk diberikan kepada bayi pada waktu malam kerana ia dapat menggalakkan bayi tidur lebih lena sesuai dengan waktunya.
Foto Kredit: breastfeedingexperience.com
Ia Juga Magik Buat Ibu!
Wah, banyak betul kebaikan susu ibu yang mungkin kita tak pernah tahu sebelum ini kan?
Selain kebaikan susu ibu kepada bayi, penyusuan juga banyak manfaatnya buat ibu kerana :

membantu mengecutkan rahim dan mengembalikannya kepada saiz yang asal dengan cepat serta mengurangkan pendarahan selepas bersalin.
membakar kalori dan mengembalikan bentuk badan asal anda dengan cepat.
mengurangkan risiko kanser payudara dan kanser ovari.
menjarakkan kelahiran jika mengamalkan penyusuan ibu secara sepenuhnya

Jadi walaupun susah, ternyata pengorbanan ibu untuk menyusukan bayi amat berbaloi kerana nutrisi dalam susu ibu tiada tolok bandingannya.
Tahniah buat ibu-ibu kerana berusaha sedaya-upaya menjayakan penyusuan susu ibu!